hotchpotch/miracl-hf-unified huggingface dataset:
พระเจ้าเจมส์ที่ 3 แห่งสกอตแลนด์
พระเจ้าเจมส์ที่ 3 แห่งสกอตแลนด์ () ทรงเป็นกษัตริย์แห่งสกอตแลนด์ระหว่างค.ศ. 1460 ถึง 1488 พระองค์ทรงเป็นกษัตริย์แย่และไม่เป็นที่นิยมชมชอบเนื่องจากทรงละเลยการใช้กระบวนการยุติธรรมอย่างเท่าเทียม การนำพาประเทศไปสู่สงครามกับอังกฤษตลอดจนความสัมพันธ์ที่เลวร้ายในหมู่พระญาติ ในรัชสมัยของพระองค์เกิดกบฎขึ้นถึงสองครั้ง
พระเจ้าเจมส์ที่ 3 เป็นพระราชโอรสองค์ใหญ่ในพระเจ้าเจมส์ที่ 2 แห่งสกอตแลนด์ กับพระนางมารีแห่งเกลเดอร์ส วันประสูติไม่เป็นที่ทราบแน่ชัด อาจจะทรงประสูติในเดือนพฤษภาคม 1452 หรือวันที่ 10 หรือ 20 กรกฎาคม 1451 พระองค์ขึ้นสืบราชสมบัติต่อจากพระราชบิดาในวัยเพียง 9 ชันษา ทำให้ต้องมีการตั้งผู้สำเร็จราชการในระหว่างปี 1460-1469
ในทศวรรษที่ 1470 ความบาดหมางระหว่างพระเจ้าเจมส์ที่ 3 กับอนุชาทั้งสอง อเล็กซานเดอร์ สจวต ดยุกแห่งอัลบานี และจอห์น สจวต เอิร์ลแห่งมาร์ ได้เริ่มก่อตัวขึ้น อัลบานีได้หลบหนีไปยังฝรั่งเศสในปี 1479 ส่วนมาร์เสียชีวิตอย่างลึกลับในปี 1480 ที่เอดินบะระ คฤหาสน์ของจอห์นถูกยึดเป็นของหลวง
ในปี 1479 สงครามกับอังกฤษได้ปะทุขึ้น พระเจ้าเอ็ดเวิร์ดที่ 4 แห่งอังกฤษทรงตั้งให้เจ้าชายริชาร์ด ดยุกแห่งกลอสเตอร์นำทัพบุกสกอตแลนด์ อัลบานีถือโอกาสนี้เข้าร่วมกับอังกฤษเพื่อต่อต้านพี่ชายตนเองด้วย ในปี 1482 กองทหารอังกฤษสามารถยึดปราสาทเอดินบะระไว้ได้ พระเจ้าเจมส์ที่ 3 ถูกจองจำไว้ในปราสาทเอดินบะระและมีการตั้งรัฐบาลใหม่ที่นำโดยดยุกแห่งอัลบานี ส่วนกองทหารอังกฤษขัดสนเรื่องงบประมาณจึงได้ถอนกำลังกลับอังกฤษ พระเจ้าเจมส์ถูกปล่อยตัวในปลายเดือนกันยายน 1482 และเมื่อพระองค์เป็นอิสระ พระองค์พยายามกอบกู้อำนาจโดยการใช้เงินชักจูงสมาชิกในรัฐบาลอัลบานี และในเดือนธันวาคม 1482 รัฐบาลอัลบานีก็ล่มสลาย
องค์การบริหารส่วนตำบลปอแดง
องค์การบริหารส่วนตำบลปอแดง เป็นองค์กรปกครองส่วนท้องถิ่นแห่งหนึ่งในอำเภอชนบท จังหวัดขอนแก่น มีสภาพพื้นที่โดยทั่วไปเป็นที่ดอน ดินเป็นดินทราย แห้งแล้ง
ที่ตั้งและอาณาเขต
องค์การบริหารส่วนตำบลปอแดง ตั้งอยู่ทางใต้สุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ปอแดง แรกเริ่มเป็นเพียงหมู่บ้านในการปกครองของตำบลบ้านแทนโดยเชื่อว่าจัดตั้งขึ้นเมือราวพ.ศ.  2445 เหตุที่ได้ชื่อ "บ้านปอแดง" เพราะเมื่อสมัยก่อนลักษณะภูมิประเทศโดยทั่วไปเป็นที่ดอนมีต้นปอแดงมากมาย เดิมชาวบ้านใช้ประโยชน์จากต้นปอแดงโดยการนำเปลือกของต้นปอแดงไปทำเป็นเชือก และเอาเชือกไปทำลักษณะเหมือนไพหญ้าใช้สำหรับมุงหลังคา ลักษณะพื้นที่ทั่วไปของบ้านปอแดงเป็นที่เนินสูง เดิมชื่อว่าบ้านโคกปอแดง และมีหนองน้ำของหมู่บ้านที่ชาวบ้านใช้ทำประโยชน์ในการเกษตร ชื่อว่า "หนองข่า" เหตุที่ชื่อว่าหนองข่า เพราะสมัยก่อนมีต้นข่าเกิดล้อมรอบหนองน้ำมากมาย ต่อมาในเมื่อวันที่ 27 กรกฎาคม พ.ศ. 2532 ได้แยกโอนหมู่บ้านออกมาจัดตั้งเป็น "ตำบลปอแดง" โดยมี สภาตำบลปอแดง กำกับดูแลและกำหนดแผนพัฒนา จนกระทั่งเมื่อวันที่ 16 ธันวาม พ.ศ. 2539 กระทรวงมหาดไทยมีประกาศให้เปลี่ยนแปลงฐานะจาก สภาตำบลปอแดง เป็น องค์การบริหารส่วนตำบลปอแดง จนถึงปัจจุบัน
องค์การบริหารส่วนตำบลปอแดง ปกครองครอบคลุมพื้นที่ตำบลปอแดงทั้งตำบล จำนวน 10 หมู่บ้าน ได้แก่
องค์การบริหารส่วนตำบลบ้านแท่น
องค์การบริหารส่วนตำบลบ้านแท่น อาจหมายถึง
องค์การบริหารส่วนตำบลบ้านแท่น (จังหวัดขอนแก่น)
"ระวังสับสนชื่อซ้ำกัน องค์การบริหารส่วนตำบลบ้านแท่น"
องค์การบริหารส่วนตำบลบ้านแท่น เป็นองค์กรปกครองส่วนท้องถิ่นแห่งหนึ่งในอำเภอชนบท จังหวัดขอนแก่น มีสภาพพื้นที่โดยทั่วไปเป็นที่ดอน ดินเป็นดินทราย พื้นที่เป็นที่แห้งแล้งมาก
ที่ตั้งและอาณาเขต
องค์การบริหารส่วนตำบลบ้านแท่น ตั้งอยู่ทางตะวันออกเฉียงใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
บ้านแท่น เป็นตำบลเก่าแก่ของอำเภอชนบท มีหลวงกองแลเป็นผู้ก่อตั้ง ซึ่งต่อมาเมื่อวันที่ 5 กรกฎาคม พ.ศ. 2516 ทางราชการได้ให้จัดตั้งเป็น สภาตำบลบ้าแท่น จนกระทั่งเมื่อวันที่ 16 ธันวาม พ.ศ. 2539 กระทรวงมหาดไทยมีประกาศให้เปลี่ยนแปลงฐานะจาก สภาตำบลปอแดง เป็น องค์การบริหารส่วนตำบลปอแดง จนถึงปัจจุบัน
องค์การบริหารส่วนตำบลบ้านแท่น ปกครองครอบคลุมพื้นที่ตำบลบ้านแท่นทั้งตำบล จำนวน 8 หมู่บ้าน ได้แก่
องค์การบริหารส่วนตำบลช่องสามหมอ
องค์การบริหารส่วนตำบลช่องสามหมอ อาจจะหมายถึง
ปราสาทโดเวอร์
ปราสาทโดเวอร์ () เป็นป้อมปราการและพระราชวังสร้างในสมัยศตวรรษที่ 11 ตั้งอยู่บนเนินติดกับหน้าผาสีขาวด้านทิศตะวันออกของเมืองโดเวอร์ แคว้นเคนต์ ซึ่งถือเป็นเมืองหน้าด่านในอดีต  ทำให้ปราสาทนี้ได้ชื่อว่าประตูสู่อังกฤษ หรือกุญแจสู่อังกฤษ ตัวปราสาทประกอบด้วยหอรบขนาดใหญ่เป็นพิเศษ ล้อมรอบด้วยกำแพงฉนวนชั้นใน ชั้นกลาง และชั้นนอก จึงถือได้ว่าเป็นปราสาทที่มีขนาดใหญ่ที่สุดในอังกฤษ ปัจจุบันปราสาทอยู่ภายใต้การดูแลของสำนักงานศิลปากรแห่งชาติอังกฤษ (English Heritage)
เมืองโดเวอร์เป็นเมืองหน้าด่านตั้งประจันหน้าเมืองดันเคิร์ก (หรือ เดิงแกร์ก) ในฝรั่งเศส เป็นหนึ่งในท่าเรือทั้งห้าหรือซิงก์พอตส์ (cinque ports) ซึ่งสถาปนาในสมัยพระเจ้าวิลเลียมผู้พิชิต ในอดีตเมื่อผู้ใดจะเดินทางจากยุโรปภาคพื้นทวีปเข้าสู่เกาะอังกฤษจะต้องแลเห็นเมืองนี้ก่อนเสมอ ครั้นถึงสมัยพระเจ้าเฮนรีที่ 2 ปราสาทโดเวอร์ก็ถูกสร้างขึ้น ประกอบด้วยหอรบขนาดใหญ่เป็นพิเศษ หุ้มรอบด้วยกำแพงฉนวนใน และกำแพงฉนวนนอกหลังจากที่พระเจ้าจอห์นแห่งอังกฤษ ออกพระราชโองการแมกนาคาร์ตาอันขัดกับพระราชประสงค์แล้ว บรรดาขุนนางที่ต้องการจะล้มราชบัลลังก์ก็ก่อกบฏขึ้น โดยทูลเชิญพระเจ้าหลุยส์ที่ 8 แห่งฝรั่งเศสให้ก่อสงคราม เรียกว่า สงครามขุนนางครั้งที่หนึ่ง ครานั้นเอง มีการสู้รบกันที่ปราสาทโดเวอร์ โดยมีการพยายามขุดใต้หอรบและปราสาทแต่ก็ล้มเหลว ต่อมาครั้นถึงสมัยสงครามนโปเลียน ได้มีการสร้างอุโมงค์ใต้ดินสำหรับให้พลทหารอาศัย เมื่อร้างราสงครามอุโมงค์ก็ว่างลง จนกระทั่งถึงสมัยสงครามโลกครั้งที่สอง ได้เปิดใช้อุโมงค์ดังกล่าวอีกครั้งโดยติดตั้งเครื่องชุมสายโทรศัพท์ โต๊ะบังคับการปืนใหญ่ต่อสู้อากศยาน และโต๊ะบังคับการเรือ ณ ที่นี้เอง เบอร์แทรม แรมเซย์ (Bertram Ramsay) ซึ่งในขณะนั้นยังเป็นพลเรือโท ได้บัญชาการการอพยพทหารฝ่ายสัมพันธมิตรที่ถอยร่นจากฝ่ายนาซีเยอรมัน ช่วยชีวิตทหารได้เป็นจำนวนมาก โดยมีวินสตัน เชอร์ชิลล์ มาตรวจเยี่ยมและร่วมวางแผนในครั้งนั้นด้วย ปัจจุบันปราสาทโดเวอร์เป็นโบราณสถานประเภท 1 ภายใต้กฎหมายสหราชอาณาจักร
เซเวนซิสเตอส์
เซเวนซิสเตอส์ (อังกฤษ: Seven Sisters) บ้างก็เรียก "หน้าผาเจ็ดสาวน้อย" เป็นหน้าผาหินชอล์กจำนวนเจ็ดลูกเรียงกันติดกับช่องแคบอังกฤษ และวนอุทยาน ตั้งอยู่ระหว่างเมืองไบรตันและอีสต์บอร์น ท้องที่จังหวัดอีสต์ซัสเซกซ์ หน้าผานี้มักสับสนกับหน้าผาสีขาวแห่งโดเวอร์ เพราะถูกใช้แทนกันโดยนักถ่ายทำรายการโทรทัศน์และภาพยนตร์ เซเวนซิสเตอส์ปรากฏในภาพยนตร์หลายเรื่อง เช่น ตราบาปลิขิตรัก และแฮร์รี พอตเตอร์กับถ้วยอัคนี
ด้านตะวันตกของเซเวนซิสเตอส์เป็นลุ่มลำห้วยขนาดเล็กชื่อคุกเมียร์ (River Cuckmere) ส่วนด้านตะวันออก เป็นช่องว่างระหว่างหน้าผาสองชุด เรียกช่องว่างนั้นว่า เบอร์ลิงแกป (Birling Gap) ที่ดินทั้งหมดอยู่ในความดูแลของมูลนิธิเพื่อประวัติศาสตร์และธรรมชาติ หรือแนชันแนลทรัสต์ (National Trust)
ซิชเชอร์ไฮทซ์โพลีทไซ
ทบวงตำรวจความมั่นคง () หรือเรียกอย่างย่อว่า ซีโพ เป็นองค์กรตำรวจรักษาความมั่นคงในเยอรมนีในยุคสมัยนาซีเรืองอำนาจ เป็นหน่วยงานทางราชการในด้านรักษาความมั่นคงและการสืบสวนอาชญากรรม ถูกก่อตั้งโดยกองกำลังทีมผสมของหน่วยเกสตาโพ(ตำรวจลับแห่งรัฐ) ครีโพ(ตำรวจสืบสวนอาชญากรรม) ในช่วงระหว่างปี ค.ศ. 1936 - 1939 ในฐานะหน่วยงานราชการอย่างเป็นทางการ ซีโพได้อยู่ภายใต้การบริหารจัดการโดยสำนักความมั่นคงหลักไรช์ (RSHA) ในปี ค.ศ. 1939 แต่คำศัพท์นี้ยังคงใช้ต่อเนื่องอย่างไม่เป็นทางการจนกระทั่งสงครามโลกครั้งที่สองในทวีปยุโรปได้จบลง
มารดา!
มารดา! เป็นภาพยนตร์ระทึกขวัญจิตวิทยาจากประเทศสหรัฐอเมริกา ออกฉายเมื่อ พ.ศ. 2560 เขียนบทและกำกับโดย Darren Aronofsky นำแสดงโดย Jennifer Lawrence, Javier Bardem, Ed Harris, และ Michelle Pfeiffer เล่าเรื่องของหญิงสาวคนหนึ่งที่ใช้ชีวิตกับสามีอย่างเงียบสงบในชนบท แต่ชีวิตเงียบสงบนี้ก็ถูกทำลายลงหลังจากมีคู่รักลึกลับคู่หนึ่งมาเยือน
ภาพยนตร์เรื่องนี้ได้รับเลือกให้เข้าประกวดชิงรางวัล Golden Lion ที่เทศกาลภาพยนตร์นานาชาติเวนิซ ครั้งที่ 74 และออกฉายครั้งแรกเมื่อ 5 กันยายน 2560 มีกำหนดออกฉายทั่วประเทศสหรัฐอเมริกาในวันที่ 15 กันยายน 2560 โดย Paramount Pictures
ซิชเชอร์ไฮทซ์ดีนสท์
ทบวงอำนวยความปลอดภัย (, "ซิชเชอร์ไฮทซ์ดีนสท์") หรือชื่ออย่างเป็นทางการคือ ทบวงอำนวยความปลอดภัยประจำไรชส์ฟือเรอร์-เอ็สเอ็ส () หรือเรียกย่อ ๆ ว่า เอ็สเด (SD) เป็นหน่วยข่าวกรองของหน่วยชุทซ์ชตัฟเฟิลหรือเอ็สเอ็สและพรรคนาซีในนาซีเยอรมนี องค์กรนี้เป็นหน่วยข่าวกรองของพรรคนาซีแห่งแรกที่ถูกก่อตั้งขึ้นและได้ถือว่า เป็นองค์กรพี่น้องกับหน่วยตำรวจลับ เกสตาโพ ซึ่งถูกเอ็สเอ็สได้เข้าแทรกซึมอย่างหนักในช่วงภายหลังปี ค.ศ. 1934.ในช่วงระหว่างปี ค.ศ. 1933 และ 1939 หน่วยเอ็สเดได้รับการบริหารในฐานะเป็นสำนักงานหน่วยเอ็สเอ็สที่มีอิสระ,ต่อมาภายหลังได้ถูกโอนอำนาจไปยังสำนักความมั่นคงหลักไรช์ (RSHA) หนึ่งในเจ็ดทบวงหลักของเอ็สเอ็ส มีผู้อำนวยการคนแรกคือ ไรน์ฮาร์ท ไฮดริช ได้มีความตั้งใจจากหน่วยเอสดีเพื่อนำทุกคนที่อยู่ในเขตของจักรวรรดิไรซ์ที่สามภายใต้"การควบคุมดูแลอย่างต่อเนื่อง"
ภายหลังจากเยอรมนีพ่ายแพ้ในสงครามโลกครั้งที่สอง หน่วยเอ็สเดได้ถูกประกาศว่าเป็นองค์กรอาชญากรรมที่การพิจารณาคดีเนือร์นแบร์กพร้อมกับส่วนที่เหลือของสำนักความมั่นคงหลักไรช์ของไรน์ฮาร์ด (รวมทั้งหน่วยเกสตาโป) ทั้งสองหน่วยและสาขาของหน่วยเอ็สเอ็สในหมู่คณะ.ผู้สืบทอดตำแหน่งของรีนฮาร์ด,แอนสท์ คัลเทนบรุนเนอร์ได้ถูกตัดสินว่ามีความผิดฐานก่ออาชญากรรมสงครามและอาชญากรรมต่อมนุษยชาติที่การพิจารณาคดีเนือร์นแบร์ก,ถูกตัดสินโทษประหารชีวิตด้วยการแขวนคอในปี ค.ศ. 1946.
เทอร์เนอร์บรอดแคสทิงซิสทัม
เทอร์เนอร์ บรอดคาซติง ซิสเตม () เป็นกลุ่มสื่อมวลชนอเมริกันซึ่งเป็นส่วนหนึ่งของไทม์วอร์เนอร์ และจัดการการรวบรวมเครือข่ายเคเบิลทีวี ที่ริเริ่มหรือได้มาโดย เท็ด เทอร์เนอร์ ก่อตั้งในปี ค.ศ. 1970 และรวมเข้ากับไทม์วอร์เนอร์ ในวันที่ 10 ตุลาคม ค.ศ. 1996 ซึ่งขณะนี้ก็ดำเนินการเป็นหน่วยกึ่งอิสระของ ไทม์วอร์เนอร์ ทรัพย์สินของบริษัท ประกอบด้วย CNN, HLN, TBS, TNT, Turner Classic Movies, Cartoon Network, Adult Swim, Boomerang และTruTV มีสำนักงานใหญ่ตั้งอยู่ในศูนย์ CNN Center ในDowntown แอตแลนตา และเทอร์เนอร์ บรอดคาซติง ในเขตออกไปจาก Techwood Drive ใน Midtown ,Atlanta ซึ่งเป็นที่ตั้งของ Turner Studios
ไทม์ (บริษัท)
ไทม์ () เป็นกลุ่มบริษัทสื่อมวลชนข้ามชาติที่ก่อตั้งในวันที 28 พฤศจิกายน 1922 โดย Henry Luce และBriton Hadden และตั้งอยู่ที่New York City เขาเป็นเจ้าของและเผยแพร่นิตยสารมากกว่า 100 แบรนด์ ซึ่งมีชื่อเสียงโด่งดังมากที่สุดคือ ไทม์ ส่วนนิตยสารอื่น ๆ ได้แก่ "Sports Illustrated", "Travel + Leisure", "Food & Wine", "Fortune", "People", "InStyle", "Life", "Golf Magazine", "Southern Living", "Essence", "Real Simple", และ"Entertainment Weekly" นอกจากนี้ยังมีบริษัท ย่อยที่ดำเนินการร่วมกับนิตยสารในสหราชอาณาจักร Time Inc. UK ซึ่งรวมถึง "What's on TV", "NME", "Country Life", และ"Wallpaper" Time Inc ยังร่วมดำเนินการเว็บไซต์และเกี่ยวกับดิจิทัลกว่า 60 แห่งรวมทั้ง "MyRecipes", "TheSnug", HelloGiggles, และ"MIMI"
อาดัม อูนัส
อาดัม อูนัส ( , เกิด 11 พฤศจิกายน 1996) เป็นนักฟุตบอลชาวแอลจีเรีย ตำแหน่งกองกลาง ปัจจุบันเล่นให้กับสโมสรฟุตบอลนาโปลี ในระดับเซเรียอา
ในเดือนเมษายน 2013 อูนัสได้เซ็นสัญญาเข้าร่วมสโมสรฟุตบอลฌีรงแด็ง เดอ บอร์โด และได้ลงเล่นในทีมสำรองในฐานะนักฟุตบอลเยาวชน ก่อนจะได้รับโอกาสให้ลงสนามในทีมชุดใหญ่เป็นครั้งแรกเมื่อวันที่ 4 ตุลาคม 2015 ในนัดที่พบกับสโมสรโลริย็อง
องค์การบริหารส่วนตำบลนาหนองทุ่ม
องค์การบริหารส่วนตำบลนาหนองทุ่ม อาจจะหมายถึง
พระเจ้านุลจีแห่งชิลลา
พระเจ้านุลจีแห่งชิลลา (, ครองราชย์ 417 – 458) พระราชาลำดับที่ 19 แห่ง อาณาจักรชิลลา หนึ่งใน สามก๊กแห่งเกาหลี. พระองค์เป็นพระราชโอรสของ พระเจ้าแนมุล พระราชาลำดับที่ 17 กับ พระมเหสีโบบัน พระราชธิดาใน พระเจ้ามีชู พระราชาลำดับที่ 13
พระองค์อภิเษกกับพระราชธิดาของ พระเจ้าซิลซ็อง พระราชาลำดับที่ 18 ผู้เนรเทศพระราชอนุชาของพระเจ้านุลจี 2 พระองค์ไปยัง โคกูรยอ และ ญี่ปุ่น. ซึ่งพระเจ้าซิลซ็องพยายามจะสังหารพระเจ้านุลจีเมื่อครั้งยังเป็นองค์ชายแต่ไม่สำเร็จโดยพระเจ้าซิลซ็องถูกพระเจ้านุลจีสำเร็จโทษเมื่อขึ้นสืบราชบัลลังก์ใน ค.ศ. 417
ใน ค.ศ. 418 พระองค์ได้ส่งข้าหลวงผู้จงรักภักดีคนหนึ่งนาม ปาร์คแจซัง ไปช่วยพระราชอนุชาทั้งสองที่โคกูรยอและญี่ปุ่นซึ่งข้าหลวงปาร์คได้ทำการช่วยเหลือองค์ชายที่โคกูรยอเป็นผลสำเร็จแต่ที่ญี่ปุ่นเขาถูกจับและบังคับให้สวามิภักดิ์ต่อกษัตริย์ญี่ปุ่นซึ่งข้าหลวงปาร์คได้ปฏิเสธไปทำให้เขาถูกสังหารซึ่งเรื่องราวของเขายังคงถูกเล่าขานสืบมาจนถึงทุกวันนี้
พระเจ้านุลจีพยายามที่จะทำให้ชิลลาเป็นอิสระจากโคกูรยอโดยเริ่มจากความสัมพันธ์ทางการทูตเมื่อ ค.ศ. 424 และความสัมพันธ์ทางการทหารกับ แพ็กเจ เมื่อ ค.ศ. 433
พระเจ้านุลจีสวรรคตเมื่อ ค.ศ. 458 หลังจากครองราชบัลลังก์ทั้งสิ้น 41 ปีโดยผู้ที่สืบทอดราชบัลลังก์ต่อจากพระองค์คือ จาบี ผู้เป็นพระราชโอรส
พระเจ้าจาบีแห่งชิลลา
พระเจ้าจาบีแห่งชิลลา (, ? – 479, ครองราชย์ 458 – 479) พระราชาลำดับที่ 20 แห่ง อาณาจักรชิลลา หนึ่งใน สามก๊กแห่งเกาหลี. พระองค์เป็นพระราชโอรสองค์ใหญ่ใน พระเจ้านุลจี พระราชาลำดับที่ 19 กับพระนาง อาโยบูอิน พระราชธิดาใน พระเจ้าซิลซ็อง พระราชาลำดับที่ 18
ใน ค.ศ. 474 อาณาจักรโคกูรยอ ได้เคลื่อนทัพเข้าโจมตี อาณาจักรแพ็กเจ ซึ่งตั้งอยู่ทางตะวันตกของชิลลาพระเจ้าจาบีจึงส่งกองทัพเข้าไปช่วยเหลือแพ็กเจซึ่งเป็นการส่งทหารไปช่วยเป็นครั้งสุดท้ายระหว่างสองอาณาจักร
กระทรวงทหารเรือสหรัฐ
กระทรวงทหารเรือสหรัฐ ( ตัวย่อ: "DoN") เป็นอีกหนึ่งหน่วยงานของกระทรวงกลาโหมสหรัฐ จัดตั้งขึ้นโดยพระราชบัญญัติ Act of Congress เมื่อวันที่ 30 เมษายน พ.ศ. 2341 (ซึ่งได้ริเริ่มโดยคำแนะนำของเจมส์ แม็คเฮนรี่) เพื่อให้เป็นโครงสร้างองค์กรของรัฐบาลต่อกองทัพเรือสหรัฐ นาวิกโยธินสหรัฐจากปี พ.ศ. 2377 เป็นต้นมา
จนถึงปีพ.ศ. 2492 เมื่อมีการแก้ไขพระราชบัญญัติความมั่นคงแห่งชาติของปีพ.ศ. 2490 ได้เปลี่ยนให้เป็นแห่งชาติให้เป็นกระทรวงกลาโหม กระทรวงทหารเรือสหรัฐก็กลายเป็นส่วนหนึ่งในกระทรวงกลาโหม ภายใต้อำนาจทิศทางและการควบคุมของกระทรวงกลาโหม
พระเจ้าฮโยโซแห่งชิลลา
พระเจ้าฮโยโซแห่งชิลลา (, 687 – 24 สิงหาคม 702, ครองราชย์ 20 สิงหาคม 692 – 24 สิงหาคม 702) พระราชาลำดับที่ 32 แห่ง อาณาจักรชิลลา. พระองค์เป็นพระราชโอรสองค์ใหญ่ใน พระเจ้าซินมุน พระราชาลำดับที่ 31 ที่ประสูติแต่พระมเหสีองค์ที่ 2 พระมเหสีซินมก
พระเจ้าฮโยโซเสด็จสวรรคตเมื่อวันที่ 24 สิงหาคม ค.ศ. 702 หลังจากครองราชบัลลังก์ได้ 10 ปีโดยไร้รัชทายาททำให้ราชบัลลังก์ตกมาอยู่ที่พระราชอนุชาร่วมพระราชมารดาคือ ซองด๊อก
สีไซอัน
สีไซอัน () เป็นสีหนึ่งในแม่สี อยู่ระหว่างสีเขียวและสีน้ำเงิน เป็นหนึ่งในสีของระบบสี CMYK ที่ใช้ในเครื่องพิมพ์ อยู่ในช่วงความยาวคลื่นอยู่ในช่วง 490–520 นาโนเมตร
ออร์ดนุงส์โพลีทไซ
ทบวงตำรวจรักษาความสงบ () หรือเรียกอย่างย่อว่า ออร์โพ เป็นกำลังตำรวจในเครื่องแบบของนาซีเยอรมนี ดำรงอยู่ระหว่างปีค.ศ. 1936 ถึง 1945 รัฐบาลนาซีได้ยุบตำรวจส่วนภูมิภาค (ตำรวจเมือง, ตำรวจเทศบาล, ตำรวจภูธร) ทิ้ง และจัดตั้งออร์โพขึ้นมาแทนที่ ซึ่งเป็นการรวมศูนย์อำนาจสั่งการตำรวจไว้ที่กรุงเบอร์ลิน ออร์โพเป็นหน่วยงายภายใต้กำกับของกระทรวงมหาดไทยไรช์แต่มีผู้บัญชาการเป็นบุคคลกรจากเอ็สเอ็ส จากการที่ออร์โพสวมเครื่องแบบสีเขียว ทำให้มักถูกเรียกว่า "ตำรวจเขียว"
ออร์โพเป็นหน่วยงานเจ้าพนักงานฝ่ายบังคับใช้กฎหมายที่คอยสอดส่องเป็นหูเป็นตาทั่วทั้งประเทศเยอรมนี และยังทำหน้าที่เป็นหน่วยเฝ้าระวังเหตุฉุกเฉิน, หน่วยยามชายฝั่ง, หน่วยดับเพลิง, การปกป้องพลเรือนและจัดเวรยามกลางคืน นอกจากนี้ ภายหลังการบุกครองโปแลนด์ในปี 1939 ออร์โพยังทำงานรักษาความสงบร่วมกับกองทัพเยอรมันภายในเขตยึดครองโปแลนด์
ที-35
ที-35 เป็นรถถังหนักของสหภาพโซเวียต ในช่วงสมัยระหว่างสงคราม และช่วงต้นสงครามโลกครั้งที่สอง โดยถูกผลิตและใช้งานโดยกองทัพแดง โดยเป็นรถถังหนักที่มีจุดยิง 5 แห่ง ที่ผลิตที่เดี่ยวในโลก แต่มีข้อเสียคือวิ่งข้า ข้อเสียนี้จึงทำให้รถถัง ที-35 ที่ถูกใช้ในช่วง ปฏิบัติการบาร์บารอสซา ถูกทำลายและสูญเสียเป็นจำนวนมาก
เจ.ดี. อดัมส์
เจ.ดี. อาดัมส์ อาจหมายถึง:
รัสเซลล์ อดัมส์
รัสเซลล์ อาดัมส์ อาจหมายถึง:
พระเจ้าโซจีแห่งชิลลา
พระเจ้าโซจีแห่งชิลลา (, ? – 500, ครองราชย์ 479 – 500) พระราชาลำดับที่ 21 แห่ง อาณาจักรชิลลา หนึ่งใน สามก๊กแห่งเกาหลี. พระองค์ขึ้นสืบราชบัลลังก์ต่อจาก พระเจ้าจาบี (458 – 479) โดยผู้ที่ขึ้นสืบราชบัลลังก์ต่อจากพระองค์คือ พระเจ้าจีจึง
พระเจ้าจีจึงแห่งชิลลา
พระเจ้าจีจึงแห่งชิลลา (, 437 – 514, ครองราชย์ 500 – 514) พระราชาลำดับที่ 22 แห่ง อาณาจักรชิลลา หนึ่งใน สามก๊กแห่งเกาหลี.
พระเจ้าจีจึงเป็นราชนิกุลสายเลือดบริสุทธิ์ทั้งสองฝั่งเพราะพระราชบิดาคือ องค์ชายคิมซึบโบ เป็นพระราชนัดดาใน พระเจ้าแนมุล พระราชาลำดับที่ 17 ขณะที่พระราชมารดาคือ องค์หญิงโจแซง เป็นพระราชธิดาใน พระเจ้านุลจี พระราชาลำดับที่ 19
พระเจ้าจีจึงเริ่มต้นการปฏิรูปอาณาจักรเมื่อ ค.ศ. 502 พร้อมกับได้เปลี่ยนชื่ออาณาจักรจาก ซาโร มาเป็น ชิลลา เมื่อ ค.ศ. 503 นอกจากนี้พระองค์ยังได้เปลี่ยนสร้อยพระนามขององค์กษัตริย์จาก Marigpan มาเป็น วัง และพระองค์ยังได้ปฏิรูปในอีกหลายเรื่อง ๆ อาทิ ชุดขุนนางที่ใส่ในพิธีรวมถึงชุดขุนนางท้องถิ่น ใน ค.ศ. 504
พระเจ้าจีจึงเสด็จสวรรคตเมื่อ ค.ศ. 514 โดยผู้ที่สืบราชบัลลังก์ต่อจากพระองค์คือพระราชโอรสองค์ใหญ่ พระเจ้าพ็อบฮึง
แฮร์รี เฮย์
เฮนรี "แฮร์รี" เฮย์, จูเนียร์. () เป็นนักรณรงค์สิทธิ์ของกลุ่มรักร่วมเพศนิยมคอมมิวนิสต์, labor advocate และนักจัดกิจกรรมเกี่ยวกับ Native American civil rights เขาเป็นผู้ก่อตั้งกลุ่ม Mattachine Society ซึ่งเป็นกลุ่มเพื่อเรียกร้องสิทธิ์ของกลุ่มรักร่วมเพศกลุ่มแรกในสหรัฐ นอกจากนี้ เขาเป็นผู้ร่วมก่อตั้ง Gay Liberation Front ในปี 1969
เฮย์เกิดในครอบครัวชนชั้นกลางในอังกฤษ ต่อมาเฮย์ได้เดินทางไปประเทศชิลีและรัฐแคลิฟอร์เนีย ในช่วงวัยรุ่นเขาเริ่มมีรสนิยมทางเพศ และมีแนวคิดเกี่ยวกับมาร์กซิสต์ ในช่วงศึกษาที่มหาวิทยาลัยสแตนฟอร์ด ต่อมาเขาเป็นอาจารย์สอนนักแสดงในลอสแอนเจลิส แล้วเขาได้เข้าร่วมกับพรรคคอมมิวนิสต์แห่งสหรัฐอเมริกา ในปี 1934
พระเจ้าแนแฮแห่งชิลลา
พระเจ้าแนแฮแห่งชิลลา (, ? – 230, ครองราชย์ 196 – 230) พระราชาลำดับที่ 10 แห่ง อาณาจักรชิลลา หนึ่งใน สามก๊กแห่งเกาหลี สืบเชื้อสายจาก พระเจ้าทัลแฮ พระราชาลำดับที่ 4
โดยพระเจ้าแนแฮเป็นพระราชนัดดาของพระราชาองค์ก่อนคือ พระเจ้าพ็อลฮยู พระราชาลำดับที่ 9 เมื่อพระเจ้าพ็อลฮยูผู้เป็นพระอัยกาเสด็จสวรรคตเมื่อ ค.ศ. 196 พระปิตุลา (ลุง) คือ องค์ชายรัชทายาทโกลจอง และพระบิดาคือ องค์ชายอิแม ได้สิ้นพระชนม์ไปก่อนแล้วขณะที่พระภาติยะ (ลูกพี่ลูกน้อง) ของพระองค์คือ โจบอน ซึ่งเป็นพระโอรสขององค์ชายรัชทายาทโกลจองยังทรงพระเยาว์ราชบัลลังก์จึงตกมาอยู่ที่พระเจ้าแนแฮ
จิ้งจอกอหังการ ผ่ายุทธจักรหุบเขาหิมะ
จิ้งจอกอหังการ ผ่ายุทธจักรหุบเขาหิมะ () เป็นละครโทรทัศน์กำลังภายในที่ออกอากาศในปี พ.ศ. 2559 ซึ่งอิงเนื้อเรื่องจากวรรณกรรมเรื่องเดียวกันทั้งสองเรื่อง ซึ่งประพันธ์โดย กิมย้ง กำกับโดย หลิว เหว่ยเฉียง และ ทัม หยิวยิป โดยมี หว่อง จิง เป็นโปรดิวเซอร์ นำแสดงโดย เนี่ย หยวน, จู อิน, อาเจียว, อัน อี่เซวียน, ฟาง จงซิ่น, แอนโทนี่ หว่อง
ออกอากาศทางช่อง ATV ในประเทศจีน เมื่อปี ค.ศ. 2006 แต่ในปัจจุบันได้ออกอากาศในประเทศไทยทางช่อง โมโนพลัส
ในยุคปลายของราชวงศ์หมิง ราชสำนักได้ถูกรุกรานจากทหารแมนจูได้อย่างง่ายดายด้วยฝีมือของไส้ศึกภายใน จนทำให้สามแม่ทัพผู้กล้า คือ แม่ทัพเมี่ยว แม่ทัพฟั่น และ แม่ทัพเถียน เข้าใจผิดคิดว่า แม่ทัพหู ทรยศต่อชาติ จนเกิดความบาดหมางระหว่างกัน กระทั่งราชวงศ์หมิงล่มสลาย แต่ความบาดหมางระหว่างแม่ทัพทั้งสี่ได้แปรเปลี่ยนเป็นศึกแย่งชิงสมบัติล้ำค่าของราชวงศ์หมิงที่ถูกซุกซ่อนไว้แทน ทำให้ทายาทตระกูลเมี่ยว ตระกูลฟั่น และตระกูลเถียนต่างคิดจะรวบสมบัติไว้เป็นของตน เถียนกุยหนง ทายาทตระกูลเถียนจึงคิดแผนกำจัด หูอิเตา ทายาทตระกูลหูที่เก่งกาจในเชิงดาบเป็นคนแรกด้วยการยืมมือของ เมี่ยวเหรินฟง ทายาทตระกูลเมี่ยวเป็นผู้สังหาร หูอิเตา และภรรยา ผิง คนรับใช้ผู้ซื่อสัตย์ได้พา หูเฟย ลูกชายของ หูอิเตา และภรรยาหลบหนีไป หลังจากนั้น ผิง ได้ฝึกฝนวิทยายุทธให้ หูเฟย พร้อมกับพร่ำบอกว่าคนที่ฆ่าพ่อแม่ของเขาคือ เมี่ยวเหรินฟง กระทั่ง หูเฟย เติบใหญ่เป็นชายหนุ่มที่ฉลาด และเชี่ยวชาญในเพลงดาบจนไม่มีใครสามารถต่อกรได้ เขาจึงออกท่องยุทธภพเพื่อตามล้างแค้นผู้ที่ฆ่าพ่อกับแม่
หมอกล้า หัวใจแกร่ง
หมอกล้า หัวใจแกร่ง () เป็นละครโทรทัศน์อเมริกาที่ที่สร้างขึ้นในปี พ.ศ. 2558 ออกอากาศในปี พ.ศ. 2559 นำแสดงโดย เมลิสซ่า จอร์จ ออกอากาศในประเทศไทยทางช่อง โมโนพลัส
เรื่องราวของ อเล็กซานดร้า แพนเทีย หมอผ่าตัดหัวใจและทรวงอกมือหนึ่ง ผู้มีวิธีการจัดการปัญหาทุกเรื่องในไสตล์ของเธอ แบบไม่เหมือนใคร และไม่มีใครเหมือน จนกลายเป็นตัวสุดแสบในวงการแพทย์ นอกจากเธอจะต้องสู้รบกับปัญหาในโรงพยาบาล เธอก็ต้องบริหารชีวิตส่วนตัวที่วุ่นวายไม่แพ้กัน เรื่องราวนี้ถูกอ้างอิงมาจากชีวิตจริงของ ดอกเตอร์แคนที่ แมคลีอาโต้
มหา'ลัยไสยเวท
มหา'ลัยไสยเวท () เป็นละครโทรทัศน์แฟนตาซีสัญชาติอเมริกาที่สร้างขึ้นในปี พ.ศ. 2558 ออกอากาศในปี พ.ศ. 2560 นำแสดงโดย เจสัน ราล์ฟ ออกอากาศในประเทศไทยทางช่อง โมโนพลัส ออกอากาศตอนจบในวันที่ 9 กันยายน พ.ศ. 2560
เนื้อหาในละครเรื่องนี้สร้างจากหนังสือขายดีชื่อเดียวกัน เรื่องราวของ เควนติน โคลด์วอเตอร์ นักเรียนหนุ่มไฮสคูลที่ปักใจเชื่อว่าศาlตร์แห่งเวทมนตร์เป็นเรื่องที่ไม่มีอยู่จริง จนกระทั่งพลัดหลงเข้าไปเจอะเจอกับวิทยาลัยเวทมนตร์ลึกลับที่แฝงเร้นกายอยู่ในนิวยอร์ก เขาปล่อยตัวปล่อยใจไปกับมิตรภาพและโลกใหม่ที่พึ่งเคยเจอะเจอ เข้ารับการศึกษาในหลักสูตรจอมเวทย์ยุคโมเดิร์นอย่างเข้มข้น ขณะเดียวกันเพื่อนสาวคนสนิทก็ได้ถูกดึงเข้าไปในโลกแห่งศาสตร์มืด ซึ่งเป็นโลกที่เป็นศัตรูฝ่ายตรงกันข้ามกัน หลังเรียนจบ เขาและเพื่อนๆ ก็ออกผจญภัย จนได้รู้ซึ้งว่า เวทมนตร์ ไม่ได้มีเพียงด้านสวยหรู และกำลังถลำลึกลงสู่ความมืดมิด และอันตรายเกินคาดคิด
ระบำเชียงแสน
ระบำเชียงแสน เป็นระบำชุดที่ 4 ในระบำโบราณคดี 5 ชุด นายมนตรี ตราโมท ผู้เชี่ยวชาญดนตรีไทยและศิลปินแห่งชาติ เป็นผู้แต่งทำนองเพลงจากสำเนียงไทยภาคเหนือ นางลมุล ยมะคุปต์ ผู้เชี่ยวชาญการสอนนาฏศิลป์ไทย และนางเฉลย ศุขะวณิช ผู้เชี่ยวชาญการสอนนาฏศิลป์ไทยและศิลปินแห่งชาติ เป็นผู้ประดิษฐ์ท่ารำ จากจิตรกรรมฝาผนังและลายปูนปั้นที่ประดับโบราณสถานยุคเชียงแสน อาณาจักรล้านนา ราวพุทธศตวรรษที่ 16 - 23 ดังนั้นท่ารำและดนตรีตลอดจนเครื่องแต่งกายในระบำชุดนี้ จึงมีลีลาสำเนียงและแบบอย่างเป็นแบบไทยภาคเหนือและไทยภาคตะวันออกเฉียงเหนือระคนกัน
ใช้วงพื้นเมืองภาคเหนือ เครื่องดนตรีประกอบด้วย ปี่จุ่ม แคน สะล้อ ซึง ตะโพน ฉิ่ง ฉาบใหญ่ และฆ้องหุ่ย เพลงที่ใช้ประกอบการแสดง ได้แก่ เพลงเชียงแสน (เที่ยวช้า และเที่ยวเร็ว)
เครื่องแต่งกายของระบำเชียงแสน ประกอบด้วย
Med In Love รักเธอคุณหมอฝึกหัด
Med In Love รักเธอคุณหมอฝึกหัด เป็นซีรีส์ที่ผลิตโดย คณะแพทยศาสตร์โรงพยาบาลรามาธิบดี มหาวิทยาลัยมหิดล นำแสดงโดยพรพิพัฒน์ พัฒนเศรษฐานนท์ และรมิดา จีรนรภัทร ออกอากาศทุกวันเสาร์ 22.00 น. ทางช่องวัน เริ่ม 21 มกราคม พ.ศ. 2560 - 11 มีนาคม พ.ศ. 2560
เรื่องราวชีวิตนักศึกษาแพทย์รามา ที่มีทั้งความสุข การมีชีวิตใหม่ เสียงหัวเราะ ความเศร้า และความเป็นความตาย รวมทั้งเรื่องราวมิตรภาพจากเพื่อนๆ ความสามัคคี ความรักในคนไข้และวิชาชีพของตนเองรวมไปถึงจรรยาบรรณของความเป็นแพทย์ที่แม้ว่าตนเองจะเป็นเพียงแค่แพทย์ฝึกหัด
ตับอักเสบจากไวรัส
ตับอักเสบจากไวรัสคือการอักเสบของตับที่เกิดจากการติดเชื้อไวรัส อาจเป็นแบบเฉียบพลัน หรือเรื้อรังได้
เชื้อไวรัสที่เป็นสาเหตุของตับอักเสบจากไวรัสที่พบบ่อยมี 5 ชนิด ซึ่งแต่ละชนิดไม่มีความเกี่ยวข้องกันโดยตรงทางสายพันธุ์ เพียงแต่ทำให้มีอาการตับอักเสบได้เหมือนกัน ไวรัสเหล่านี้ได้แก่ ไวรัสตับอักเสบเอ บี ซี ดี และอี นอกจากนี้ยังมีไวรัสอื่นๆ ที่ทำให้เกิดไวรัสตับอักเสบได้ แต่ไม่ได้ถูกเรียกชื่อเป็นไวรัสตับอักเสบโดยเฉพาะ ไวรัสเหล่านี้ เช่น ซัยโตเมกาโลไวรัส เอพสไตน์บาร์ไวรัส ไวรัสไข้เหลือง ไวรัสเดงกีที่ทำให้เกิดไข้เลือดออก เป็นต้น
ไวรัสเอ็ปสไตน์-บาร์
ไวรัสเอ็ปสไตน์-บาร์หรืออีบีวี () หรือ ไวรัสเฮอร์ปีสในมนุษย์ 4 หรือเอชเอชวี-4 () เป็นไวรัสเฮอร์ปีสในมนุษย์ชนิดหนึ่งจากทั้งหมดแปดชนิด ในแฟมิลีของไวรัสเฮอร์ปีส และเป็นไวรัสที่พบบ่อยที่สุดชนิดหนึ่งในมนุษย์อีกด้วย
อีบีวีทำให้เกิดโรคต่างๆ ที่สำคัญและเป็นที่รู้จัก เช่น โรคติดเชื้อโมโนนิวคลีโอซิส นอกจากนั้นยังทำให้เกิดมะเร็งบางชนิด เช่น มะเร็งต่อมน้ำเหลืองชนิดฮอด์จกิน มะเร็งต่อมน้ำเหลืองชนิดเบอร์กิตต์ มะเร็งกระเพาะอาหาร มะเร็งคอหอยส่วนจมูก และภาวะบางอย่างที่สัมพันธ์กับการติดเชื้อเอชไอวี เช่น ลิวโคเพลเกียชนิดมีขน หรือมะเร็งต่อมน้ำเหลืองในระบบประสาทกลาง นอกจากนี้ยังมีหลักฐานทางการแพทย์ที่สนับสนุนว่าอีบีวีเพิ่มความเสี่ยงของการเกิดโรคภูมิต้านตนเองบางชนิด เช่น ผิวหนังกับกล้ามเนื้อหลายมัดอักเสบ ลูปัส อีริทีมาโตซัส ทั่วร่าง ข้ออักเสบรูมาตอยด์ กลุ่มอาการเชอเกร็น และโรคมัลติเพิล สเกลอโรซิส เชื่อกันว่ามีผู้ป่วยมะเร็งที่มีสาเหตุจากการติดเชืออีบีวีอยู่ประมาณ 200,000 คนทั่วโลก
องค์การบริหารส่วนตำบลนางิ้ว
องค์การบริหารส่วนตำบลนางิ้ว สามารถหมายถึง
เทศบาลตำบลหนองเรือ
เทศบาลตำบลหนองเรือ สามารถหมายถึง
เทศบาลตำบลห้วยยาง
เทศบาลตำบลห้วยยาง สามารถหมายถึง
เทศบาลตำบลบ้านค้อ
เทศบาลตำบลบ้านค้อ สามารถหมายถึง
พระเจ้ามุน
พระเจ้ามุนแห่งพัลแฮ (, ? – 793, ครองราชย์ 737 – 793) พระราชาลำดับที่ 3 และเป็นพระราชาที่ครองราชบัลลังก์ยาวนานที่สุดแห่ง อาณาจักรพัลแฮ. พระองค์เป็นพระราชโอรสใน พระเจ้ามูแห่งพัลแฮ พระราชาลำดับที่ 2 และเป็นพระราชนัดดาของ พระเจ้าโกแห่งพัลแฮ ปฐมกษัตริย์แห่งอาณาจักรพัลแฮ
ในรัชสมัยของพระองค์ความสัมพันธ์ทางการทูตกับ ราชวงศ์ถัง เริ่มต้นขึ้นอย่างเป็นทางการทำให้มีนักปราชญ์ชาวพัลแฮจำนวนมากเดินทางไปยังจีนเพื่อศึกษาหาความรู้เพิ่มเติมขณะเดียวกันความสัมพันธ์กับ อาณาจักรรวมชิลลา ซึ่งรวบรวมอาณาจักรใน คาบสมุทรเกาหลี จนเป็นปึกแผ่นก็เริ่มดีขึ้นโดยได้มีการเปิดเส้นทางการค้าที่เรียกว่า เส้นทางชิลลา ซึ่งสามารถเชื่อมต่อการค้าจากพัลแฮไปยังญี่ปุ่นได้
ปมชีวิต ลิขิตรัก
ปมชีวิต...ลิขิตรัก () เป็นละครโทรทัศน์ที่ออกอากาศในประเทศเกาหลีใต้ช่วงปี ค.ศ. 2010 ออกอากาศในประเทศไทยทางช่อง 3 แฟมิลี่ ทุกวันเสาร์ - อาทิตย์ เวลา 20:00 น. - 21:00 น. และช่องไบรต์ทีวี วันเดียวกัน เวลา 11:05 น. - 12:00 น. แต่ทางช่องไบร์ททีวีจะออกอากาศช้ากว่าทาง ช่อง 3 แฟมิลี่ โดยเริ่มออกอากาศตอนแรกในวันที่ 10 กันยายน พ.ศ. 2560
เรื่องราวของพี่สาวกับน้องสาวต่างบิดามารดาที่ต้องมาอยู่ด้วยกัน อึนโจพี่สาวที่นิสัยดื้อดึงเก็บกดเพราะแม่ของเธอเปลี่ยนสามีบ่อย และต้องคอยย้ายบ้านไปอยู่กับสามีใหม่ ส่วนฮโยซอนน้องสาว ผู้เป็นที่รักของคนรอบข้าง นิสัยน่ารัก ขี้อ้อน ช่างเจรจา พ่อทำโรงงานหมักเหล้า และได้เจอกับแม่ของอึนโจและแต่งงานกัน เรื่องราวความเข้มข้นจะลงเอยอย่างไร จากเทพนิยายในฝันอันแสนหวานเรื่องราวของซินเดอเรลล่าผู้น่าสงสารกับแม่เลี้ยงใจร้าย สู่อีกหนึ่งมุมมอง ของอีกหนึ่งชีวิต ที่ทุกคนอาจมองข้ามไป
กีฬากาบัดดีในกีฬาแห่งชาติ ครั้งที่ 45
กีฬากาบัดดีในกีฬาแห่งชาติ ครั้งที่ 45 จัดแข่งขันที่สนามบาสเกตบอล โรงเรียนวรนารีเฉลิม อำเภอเมืองสงขลา จังหวัดสงขลา กำหนดแข่งขันระหว่างวันที่ 21 ถึง 27 มิถุนายน พ.ศ. 2560 มีการชิงชัยทั้งหมด 2 เหรียญทอง
ดิลัน สเปรย์เบร์รี
ดิลัน มิวส์ สเปรย์เบร์รี (เกิด 7 กรกฎาคม 1998) เป็นนักแสดงชาวอเมริกัน เป็นที่รู้จักจากการรับบทบาทเป็น คลาร์ก เค้นต์ ตอนเด็ก ในภาพยนตร์เรื่อง"บุรุษเหล็กซูเปอร์แมน" เมื่อปี 2013 และบทบาท เลียม ดันบาร์ ในเรื่อง "ทีนวูล์ฟ" ทางช่องเอ็มทีวี ปี 2014-2017
ดิลันเกิดและเติบโตที่เมืองฮิวสตัน รัฐเท็กซัส เข้าเรียนระดับประถมศึกษาที่โรงเรียนเวสต์ยูนิเวอร์ซิตีแอเลเมนทารี เขารับบทบาทการแสดงครั้งแรกของเขาเมื่ออายุสามขวบ ในโฆษณารณรงค์เพื่อสาธารณะทางช่องพีบีเอสและทำงานในโฆษณาและสื่อสิ่งพิมพ์สำหรับเด็ก
น้องสาวของเขา เอลเลอรี สเปรย์เบร์รี เป็นนักแสดงเช่นเดียวกัน ทั้งสองคนย้ายไปลอสแอนเจลิสพร้อมพ่อแม่ในปี 2006 เพื่ออาชีพของพวกเขา จากนั้นเขาก็เข้าเรียนที่ไบรตันฮอลล์ในลอสแอนเจลิส ระหว่างการค้นหาอาชีพของเขา
หลังย้ายไปลอสแอนเจลิส ดิลันปรากฏตัวในรายการโทรทัศน์ดราม่าและคอมเมดี้หลายช่อง รวมทั้ง "iCarly", "Tracey Ullman's State of the Union", "Criminal Minds", และ "กลี" นอกจากนี้เขายังมีบทบาทในภาพยนตร์เรื่อง "The Three Gifts" ร่วมกับ ดีน เคน และ "Bedrooms" และรับบทบาทเป็น คลาร์ก เค้นต์ ตอนเด็ก ในภาพยนตร์เรื่อง"บุรุษเหล็กซูเปอร์แมน" ซึ่งเป็นภาพยนตร์เรื่องแรกของเขากับวอร์เนอร์บราเธอส์ ส่วนหนึ่งของจักรวาลขยายดีซี ร่วมกับเอมี แอดัมส์, ไมเคิล แชนนอน, ไดแอน เลนและเควิน คอสต์เนอร์
ดิลันเป็นที่รู้จักกันดีที่สุดสำหรับบทบาท เลียม ดันบาร์ ในเรื่อง "ทีนวูล์ฟ" ทางช่องเอ็มทีวี ปี 2014-2017 เขาปรากฏเป็นนักแสดงสมทบในฤดูกาลที่สี่ ก่อนที่จะถูกยกให้เป็นนักแสดงหลักสำหรับซีรีส์ในฤดูกาลที่ห้าซึ่งเปิดตัวเมื่อวันที่ 29 มิถุนายน 2015 เขาปรากฏตัวในงานคอมมิค-คอนกับนักแสดงทีนวูล์ฟ ก่อนการแสดงในปี 2017 เดิมเขามาทดสอบบท เดเร็คสมัยวัยรุ่น ในฤดูกาลที่ 3 แต่ตอนนั้นเขายังเด็กเกินไป ในช่วงเวลาของการแสดงเขามีฐานแฟนคลับเพิ่มมากขึ้น
ในปี 2016 เขาปรากฏตัวในภาพยนตร์ผจญภัยเรื่อง "Vanished - Left Behind: Next Generation" สร้างจากวรรณกรรมเยาวชนขายดี ที่ได้รับการจัดอันดับโดย"เดอะนิวยอร์กไทมส์" เรื่อง "Vanished" โดยทิม ลาเฮย์และเจอร์รี บี. เจนกินส์ พร้อมด้วยนักแสดงจาก "ทีนวูล์ฟ" ช่องเอ็มทีวี, "The Haunted Hathaways" ช่องNickelodeon's, และ "Flowers in the Attic" ช่องLifetime's
หลังจากจบเรื่อง "ทีนวูล์ฟ" เขาได้แสดงในภาพยนตร์ระทึกขวัญปี 2018 เรื่อง "Malibu Tapes" เขาได้เขียนบทและบันทึกเสียงในตอนแรก เขาเล่นกีต้าร์, เบสและกลองก่อนที่จะปรากฏตัวใน "ทีนวูล์ฟ" และมีวงดนตรีชื่อ "The Dead Toms" เขาเป็นแฟนตัวยงของพังก์ร็อกและมีวงโปรดคือ Black Flag, Minor Threat, The Stooges, Neck Deep, The Story So Far, และบลิงก์-182 เขายังออกแบบเสื้อผ้าผสมงานศิลป์ของเขาซึ่งมีกำหนดปล่อยออกมาในปี 2018
ดิลันกล่าวว่า แจ็ก นิโคลสัน, รอเบิร์ต เดอ นิโร, ฌอน เพนน์, วาคีน ฟินิกซ์, ทอม ฮาร์ดี, และเจค จิลเลินฮาล เป็นแรงบันดาลใจของเขา
พระเจ้าแกโร
พระเจ้าแกโรแห่งแพ็กเจ (, ? – 475, ครองราชย์ 455 – 475) พระราชาลำดับที่ 21 แห่ง อาณาจักรแพ็กเจ หนึ่งใน สามก๊กแห่งเกาหลี.พระองค์เป็นพระราชโอรสองค์ใหญ่ของ พระเจ้าบียู พระราชาลำดับที่ 20 พระองค์สิ้นพระชนม์ที่เมืองหลวงซึ่งปัจจุบันคือบริเวณกรุง โซล ระหว่างการสู้รบก่อนจะเสียเมืองหลวงให้กับอาณาจักรคู่แข่งทางตอนเหนืออย่าง อาณาจักรโคกูรยอ
การเลือกปฏิบัติทางพันธุกรรม
การเลือกปฏิบัติเชิงพันธุกรรม () คือการที่บุคคลกลุ่มหนึ่งปฏิบัติกับบุคคลอีกกลุ่มหนึ่งแตกต่างจากกลุ่มอื่นๆ ด้วยเหตุผลว่าผู้ถูกปฏิบัตินั้นมีหรือถูกทำให้เชื่อว่ามีการกลายพันธุ์ทางพันธุกรรมที่เป็นสาเหตุหรือเพิ่มความเสี่ยงของการเกิดโรคทางพันธุกรรม นอกจากนี้ยังอาจหมายถึงการเลือกปฏิบัติใดๆ ที่มีพื้นฐานอยู่บนลักษณะทางพันธุกรรมของผู้ถูกปฏิบัติ โดยไม่ขึ้นกับลักษณะแสดงออกหรือคุณค่าของตัวผู้ถูกปฏิบัติ
พระเจ้ามุนจู
พระเจ้ามุนจูแห่งแพ็กเจ (, ? – 477, ครองราชย์ 475 – 477) พระราชาลำดับที่ 22 แห่ง อาณาจักรแพ็กเจ หนึ่งใน สามก๊กแห่งเกาหลี. ตลอด 2 ปีในรัชสมัยของพระองค์แสดงให้ถึงความไม่มีเสถียรภาพและความเป็นปึกแผ่นของอาณาจักรภายหลังจากการสวรรคตของพระราชบิดาระหว่างการสู้รบจนต้องสูญเสียเมืองหลวงซึ่งปัจจุบันคือ กรุงโซล
พระองค์นับเป็นพระราชาพระองค์แรกที่ย้ายเมืองหลวงไปอยู่ที่ อุงจิน ซึ่งปัจจุบันคือเมือง คงจู กระทั่งช่วง ค.ศ. 477 อำนาจทั้งหมดตกไปอยู่ในมือของ แฮกู ซึ่งเป็นเจ้ากรมกลาโหมต่อมาแฮกูได้สั่งสำเร็จโทษพระราชอนุชาของพระเจ้ามุนจูคือองค์ชายกอนจีจากนั้นไม่นานแฮกูได้ส่งคนไปปลงพระชนม์พระเจ้ามุนจู
เครื่องฟังตรวจ
เครื่องฟังตรวจ () เป็นอุปกรณ์ทางการแพทย์อย่างหนึ่ง ใช้สำหรับการฟังตรวจ () เพื่อฟังเสียงภายในร่างกายของมนุษย์หรือสัตว์
เครื่องฟังตรวจสมัยใหม่ส่วนใหญ่มีแผ่นรับแรงสั่นสะเทือนรูปจานใช้สำหรับวางตรงบริเวณที่จะฟัง เชื่อมกับท่อที่แยกออกเป็นส่วนหูฟังสองข้างใช้สำหรับสอดเข้าหูเพื่อฟัง ส่วนใหญ่ใช้ฟังเสียงของปอด เสียงของหัวใจ นอกจากนี้ยังใช้ฟังเสียงของลำไส้ หลอดเลือด และประกอบการวัดความดันเลือดด้วยเครื่องวัดความดันเลือด มีมานานมาก
The Seven Year Itch 7 ปี รักโดนใจ
The Seven Year Itch 7 ปี รักโดนใจ เป็นละครในชุด เลิฟบุกส์เลิฟซีรีส์ สร้างจากนวนิยายดังของสำนักพิมพ์แจ่มใส บทโทรทัศน์โดย ธัญลักษณ์ จุลพงษ์ และ ธีระพัสตร์ ถนัดสอนสาร ผลิตโดย บริษัท เก้ง กวาง แก๊งค์ จำกัด ออกอากาศทางช่องจีเอ็มเอ็ม 25 ออกอากาศทุกวันพุธ-พฤหัสบดี 20.20 - 21.35 น. เริ่มตอนแรก วันพุธที่ 1 พฤศจิกายน พ.ศ. 2560-9 พฤศจิกายน พ.ศ. 2560 ต่อจาก Secret & Summer เผลอใจให้รักเธอ ทางช่องgmm25 เมื่อสาวน้อยช่างบ่น ใบบัว (มนสภรณ์ ชาญเฉลิม) อยู่ๆ ก็โดน เจ้ติ๋ม (อรอานิญช์ พีรชาขจรพัฒน์) ช่างทำผมประจำ ชวนไปดูดวงกับ หมอเลิฟฟันคุด (รัศมีแข ฟ้าเกื้อล้น) แล้วโดนทักว่าจะต้องเลิกกับแฟนหนุ่ม รัมเบีย (จิรายุ ละอองมณี) ที่คบกันมา 7 ปี แน่นอน เพราะเป็นอาถรรพ์เลขเจ็ด แต่ใบบัวไม่เชื่อ จนกระทั่ง บราวนี่ (อาภัสรา เลิศประเสริฐ) รุ่นน้องที่มหาวิทยาลัยของรัมเบียเริ่มเข้ามาวุ่นวายกับรัมเบีย ทำให้ใบบัวไม่สบายใจอย่างหนัก ใบบัวเริ่มไม่ไว้ใจ บราวนี่ ที่มาตีสนิทกับรัมเบีย จึงประชดรัมเบียด้วยการจะไปดูหนังกับ หงเฟย (ณัฐสิทธิ์ โกฏิมนัสวนิชย์) รุ่นพี่ที่ตามจีบใบบัวอยู่ แต่พอรัมเบียรู้ก็จะตามไปด้วย หงเฟยไม่ยอม ทั้งคู่ทะเลาะกัน หลินหลิน (สุพิชชา สุบรรณพงษ์) เลยให้รัมเบียกับหงเฟยงัดข้อหาผู้ชนะเพื่อไปดูหนังกับใบบัว พวกเขาจะแก้ไขอย่างไร ลุ้นไปพร้อมไปกับพวกเขาการตอบรับของซีรีส์เรื่องนี้ทั้งหมด 4 ตอน ที่ได้ออกอากาศไป (เมื่อวันที่ 1 พฤศจิกายน พ.ศ. 2560 - 9 พฤศจิกายน พ.ศ. 2560) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่
Dark Fairy Tale ยัยตัวร้ายกับนายซาตาน
Dark Fairy Tale ยัยตัวร้ายกับนายซาตาน เป็นละครในชุด เลิฟบุกส์เลิฟซีรีส์ เป็นเรื่องสุดท้ายของละครชุดนี้ สร้างจากนวนิยายดังของสำนักพิมพ์แจ่มใส บทโทรทัศน์โดย ธัญลักษณ์ จุลพงษ์ และ ธีระพัสตร์ ถนัดสอนสาร ผลิตโดย บริษัท เก้ง กวาง แก๊งค์ จำกัด ออกอากาศทางช่องจีเอ็มเอ็ม 25 ออกอากาศทุกวันพุธ-พฤหัสบดี 20.20 - 21.35 น. เริ่มตอนแรก 15 พฤศจิกายน พ.ศ. 2560-23 พฤศจิกายน พ.ศ. 2560 ต่อจาก The Seven Year Itch 7 ปี รักโดนใจ ทางช่องgmm25 กอหญ้า (ชุติมณฑน์ จึงเจริญสุขยิ่ง) เป็นเพื่อนกับ น้ำตาล (อรัชพร โภคินภากร) และ หลี่หลี (สุทธาทิพย์ วุฒิชัยประดิษฐ์) ต้องทำภาพยนตร์สั้นธีสิสส่งอาจารย์ น้ำตาลอยากได้ ออสติน (เศรษฐพงศ์ เพียงพอ) หนุ่มหล่อจอมเจ้าชู้ แฟนของ เมลล์ (ณัฏฐธิดา ดำรงวิเศษพาณิชย์) รุ่นน้องในคณะมาเล่นเป็นพระเอก ซึ่งกอหญ้าไม่เห็นด้วยเพราะไม่ค่อยชอบความเจ้าชู้และความปากร้ายของออสติน แต่สุดท้ายกอหญ้าก็ต้องฝืนใจไปชวนออสตินให้มาเล่นหนังสั้นตามคำขอร้องของเพื่อนๆ ออสตินยอมตกลงเล่นหนังสั้นกับกอหญ้า โดยมีน้ำตาลเป็นผู้กำกับ หลี่หลีเป็นผู้ช่วยผู้กำกับ ระหว่างถ่ายทำกอหญ้ากับออสตินทะเลาะกันอย่างหนักถึงขั้นออสตินขอถอนตัวไม่ยอมเล่นต่อ กอหญ้าจึงพยายามตามไปง้อทุกวิถีทางเพื่อให้ออสตินยอมใจอ่อนกลับมาเล่นหนังต่อให้จนจบการตอบรับของซีรีส์เรื่องนี้ทั้งหมด 4 ตอน ที่ได้ออกอากาศไป (เมื่อวันที่ 15 พฤศจิกายน - 23 พฤศจิกายน พ.ศ. 2560) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่
สมาคมมะเร็งวิทยาแห่งยุโรป
สมาคมมะเร็งวิทยาแห่งยุโรป (; อักษรย่อ: ESMO) เป็นองค์กรไม่แสวงหาผลกำไรด้านมะเร็งวิทยาในทวีปยุโรป
สมาคมนี้เสนอการศึกษาและฝึกอบรมด้านการดูแลและวิจัยโรคมะเร็งทางคลินิค และให้คำแนะนำตามหลักฐานสำหรับมาตรฐานขั้นพื้นฐานในการดูแลรักษาโรคมะเร็ง
ในขณะที่สมาชิกส่วนใหญ่ของสมาคมจำนวน 15,000 คนเป็นแพทย์ผู้เชี่ยวชาญด้านเนื้องอกวิทยา แท้ที่จริง มีสมาชิกครอบคลุมกว่า 130 ประเทศ ซึ่งรวมถึงผู้เชี่ยวชาญด้านมะเร็งวิทยาทางการฉายรังสีและการผ่าตัด รวมทั้งผู้เชี่ยวชาญด้านมะเร็งวิทยาอื่น ๆ ที่เกี่ยวข้องกับการรักษา, วิจัย และดูแลผู้ป่วยโรคมะเร็งอย่างจริงจัง
สมาคมนี้ก่อตั้งขึ้นในปี ค.ศ. 1975 โดยจอร์จ มาตี และมอริส ชไนเดอร์ ในเมืองนิส ประเทศฝรั่งเศส ในฐานะสมาคมอายุรศาสตร์โรคมะเร็ง (Société de Médicine Interne Cancérologique) ก่อนที่จะใช้ชื่อสมาคมมะเร็งวิทยาแห่งยุโรปในปี ค.ศ. 1980แอนนัลส์ออฟออนโคโลจี ซึ่งเป็นวารสารวิทยาศาสตร์ของสมาคมมะเร็งวิทยาแห่งยุโรป ได้รับการก่อตั้งขึ้นเมื่อปี ค.ศ. 1990 โดยตีพิมพ์บทความเกี่ยวกับมะเร็งวิทยา, ศัลยศาสตร์, รังสีบำบัด, มะเร็งวิทยาในเด็ก, การวิจัยขั้นพื้นฐาน และและการจัดการที่ครอบคลุมผู้ป่วยกับโรคร้าย แอนนัลส์ออฟออนโคโลจีเป็นวารสารทางการของสมาคมมะเร็งวิทยาแห่งยุโรป และจากปี ค.ศ. 2008 ของสมาคมมะเร็งวิทยาแห่งประเทศญี่ปุ่น (JSMO)
แนวทางการปฏิบัติทางคลินิกของสมาคมมะเร็งวิทยาแห่งยุโรป (CPG) มีจุดประสงค์เพื่อให้ผู้เชี่ยวชาญด้านมะเร็งวิทยามีชุดคำแนะนำสำหรับมาตรฐานการรักษามะเร็งที่ดีที่สุด โดยขึ้นอยู่กับการค้นพบทางการแพทย์ตามหลักฐาน หลักเกณฑ์การปฏิบัติทางคลินิกแต่ละข้อประกอบด้วยข้อมูลเกี่ยวกับอุบัติการณ์ของโรคมะเร็ง, เกณฑ์การวินิจฉัย, ระยะของโรคและการประเมินความเสี่ยง, แผนการรักษา และการติดตามผลที่ออกแบบมาเพื่อช่วยนักมะเร็งวิทยาให้การดูแลที่มีคุณภาพ เหมาะสมกับผู้ป่วยการพบปะกันของสมาคมมะเร็งวิทยาแห่งยุโรปประจำปี ซึ่งจัดขึ้นเป็นประจำทุกปีในการเป็นพันธมิตรกับองค์การมะเร็งแห่งยุโรป (ECCO) โดยมีผู้เข้าร่วม 15,000 คน การพบปะนี้ได้นำเสนอพัฒนาการทางวิทยาศาสตร์ล่าสุดในขั้นพื้นฐาน, เกี่ยวกับการแปลและการวิจัยโรคมะเร็งทางคลินิก ตลอดจนนำเสนอผลการวิจัยใหม่ ๆ เพื่อนำไปใช้ในทางปฏิบัติในการดูแลผู้ป่วยแต่ละวัน
สมาคมมะเร็งวิทยาแห่งยุโรปร่วมกับสมาคมยุโรปด้านมะเร็งวิทยาอื่น ๆ จัดประชุมในขอบเขตพิเศษสี่ด้าน ได้แก่ มะเร็งเต้านม, มะเร็งในทางเดินอาหาร, มะเร็งอวัยวะสืบพันธุ์ และมะเร็งปอด สมาคมมะเร็งวิทยาแห่งยุโรปยังจัดการประชุมสัมมนาการศึกษาเกี่ยวกับหัวข้อที่เป็นนวัตกรรมด้านมะเร็งวิทยา นอกจากนี้ สมาคมมะเร็งวิทยาแห่งยุโรปยังมีคณะวิทยากรและรับรองอีเวนต์ด้านมะเร็งวิทยาที่มีคุณภาพสูงด้วยป้ายกำกับของสมาคมมะเร็งวิทยาแห่งยุโรป
รวมถึงทางสมาคม ยังได้จัดสัมมนาผู้ป่วยในการประชุมประจำปี สำหรับผู้ป่วยโรคมะเร็ง, ครอบครัว และผู้ดูแล
สมาคมมะเร็งวิทยาแห่งยุโรปเผยแพร่หนังสือคู่มือ, รายงานการประชุมทางวิทยาศาสตร์ และแนวทางการฝึกอบรมด้านมะเร็งวิทยา ตลอดจนให้ทุนการศึกษาสำหรับการฝึกอบรมแก่นักมะเร็งวิทยาวัยหนุ่มสาว, การทดสอบด้านมะเร็งวิทยา รวมถึงโครงการรับรองวิทยฐานะสำหรับสถาบันที่ให้บริการผู้ป่วยแบบบูรณาการและการดูแลแบบประคับประคอง ผ่านความร่วมมือเครือข่ายออนไลน์ของสมาชิกสมาคมมะเร็งวิทยาแห่งยุโรปแบบมืออาชีพ, ปฏิสัมพันธ์และแบ่งปันความรู้ในหัวข้อการวิจัยและการปฏิบัติทางคลินิก
กีฬาทางอากาศในกีฬาแห่งชาติ ครั้งที่ 45
กีฬากาบัดดีในกีฬาแห่งชาติ ครั้งที่ 45 จัดแข่งขันที่ลานพุทธมณฑล ตำบลน้ำน้อย อำเภอหาดใหญ่ จังหวัดสงขลา กำหนดแข่งขันระหว่างวันที่ 20 ถึง 30 มิถุนายน พ.ศ. 2560 มีการชิงชัยทั้งหมด 30 เหรียญทอง
เปโตรซาวอดสค์
เปโตรซาวอดสค์ (; คาเรเลีย/Vepsian/) เป็นเมืองหลักของสาธารณรัฐคาเรเลีย, ประเทศรัสเซีย, โดยอยู่ทางทิศตะวันตกของ ทะเลสาบโอเนกา
ระหว่างการยึดครองคาเรเลียตะวันออกของฟินแลนด์ในช่วง สงครามต่อเนื่อง (1941–1944) เปโตรซาวอดสค์ถูกเรียกชื่อในภาษาฟินแลนด์ว่า "Äänislinna" (หรือ "Ääneslinna"), หรือแบบดั้งเดิมคือ "Petroskoi" เปโตรซาวอดสค์ถูกปกครองโดยกองทัพฟินแลนด์เป็นเวลา 3 ปี ก่อนที่กองทัพโซเวียตจะยึดคืนในวันที่ 28 มิถุนายน 1944
พิม ลีเออร์
ลีเออร์ เป็นที่รู้จักกันดีในฐานะ พระโอรสนอกสมรสในดยุกเฮนดริกเแห่งเม็คเล็นบูร์ก-ชเวริน ที่เกิดกับ พระชายานอกสมรส มิลิน โอบโบ-เวนเนเกอร์ เขาเป็นพระราชอนุชาต่างมารดาคนเดียวใน สมเด็จพระราชินีนาถยูเลียนาแห่งเนเธอร์แลนด์ และเป็นพระราชมาตุลา(น้าชาย)ใน สมเด็จพระราชินีนาถเบียทริกซ์แห่งเนเธอร์แลนด์ ถึงแม้ว่าเขาจะไม่ได้เป็นเจ้าเนื่องจากไม่ได้สืบเชื้อสายแห่งพระราชวงศ์ดัตช์ แต่พระราชินีนาถเบียทริกซ์ก็ให้ความเคารพในฐานะพระมาตุลา
ลีเออร์ สมรสกับ เปรตา เดอไวริส แต่ไม่มีบุตรด้วยกัน
นอกจากเขาจะเป็นทนายความแล้ว เขายังดำรงตำแหน่งประธานCentre Party (Netherlands) หรือผู้อพยพแห่งดัตช์ จนถึงปี พ.ศ. 2529
เขาได้ยิงภรรยาของตนเองจนเสียชีวิต ทำให้เขาตกเป็นผู้ต้องหากว่า 4 ปีครึ่ง ต่อมาเมื่อวันที่ 9 เมษายน พ.ศ. 2558 เขาเสียชีวิตด้วยโรคชรา ด้วยวัย 96 ปี โดยศพของเขาถูกฝังในเฮก โดยการนี้ สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ เสด็จพระราชดำเนินพร้อมด้วย เจ้าหญิงเบียทริกซ์ อดีตสมเด็จพระราชินีนาถ พร้อมพระบรมวงศานุวงศ์แห่งเนเธอร์แลนด์ไปในการฝังศพของลีเออร์ด้วย
พระราชดำรัสของสมเด็จพระราชาธิบดีวิลเลิม-อเล็กซานเดอร์
พระราชดำรัสของอดีตสมเด็จพระราชินีนาถเบียทริกซ์
เพริคลีส
เพริคลีส (; ""เป-ริ-แคลส"" ; ราว 495 – 429 ก่อนคริสตกาล)เป็นรัฐบุรุษ นักปราศัย และนายพล ที่มีชื่อเสียงและทรงอิทธิพลอย่างสูง แห่งนครรัฐเอเธนส์ ในช่วงยุครุ่งเรืองของนครรัฐเอเธนส์ โดยเฉพาะอย่างยิ่งในช่วงที่กรีกทำสงครามสู้รบกับเปอร์เซีย (ดู "สงครามกรีก-เปอร์เซีย") และ ในช่วงมหาสงครามเพโลพอนนีเซียน
เพริคลีสสืบเชื้อสายทางฝ่ายแม่มาจากตระกูลแอลคมีโอนิดีที่มีอิทธิพลและทรงอำนาจ โดยเป็นหลานตาของ ไคลสธีนีส รัฐบุรุษผู้สถาปนาการปกครองระบอบประชาธิปไตยให้กับชาวเอเธนส์ เพริคลีสเป็นนักการเมืองที่อิทธิพลอย่างลึกซึ้งต่อนครเอเธนส์ ท่านมีส่วนอย่างมากในการสร้างอัตลักษณ์และความเจริญให้กับเอธนส์ใช่วงยุครุ่งเรือง ทิวซิดิดีสนักประวัติที่มีชีวิตอยู่ร่วมสมัยกับท่าน ขนานนามเพริคลีสว่าเป็น "พลเมืองหมายเลขหนึ่งของเอเธนส์" เพริคลีสเปลี่ยนสันนิบาตดีเลียน (League of Delian) ให้กลายเป็นจักรวรรดิทางทะเลที่มีศูนย์กลางที่เอเธนส์ และเป็นผู้นำของชาวเอเธนส์จนถึงช่วงสองปีแรกของมหาสงครามเพโลพอนนีเซียน ในช่วงระหว่างปี 461 ถึง 429 ก่อนคริสตกาล เพริคลีสนำนครเอเธนส์รุ่งเรืองจนสู่ขีดสูงสุด ท่านส่งเสริมการพัฒนางานศิลปะ วรรณกรรม และวิทยาการความรู้สาขาต่างๆ จนผลักดันให้เอเธนส์กลายเป็นที่รู้จักในฐานะศูนย์กลางแห่งวัฒนธรรมและการศึกษาของโลกกรีซโบราณ เพริคลีสริเริ่มโครงการก่อสร้างขนาดใหญ่มากมายจนเปลี่ยนเอเธนส์ให้กลายเป็นนครที่เต็มไปด้วยสถาปัตยกรรมหินอ่อนที่อลังการ รวมไปถึงวิหารพาร์เธนอน ซึ่งยังปรากฏให้เห็นบนอะโครโพลิสของเอเธนส์มาจนปัจจุบัน โปรเจกต์ก่อสร้างเหล่านี้ไม่เพียงแต่สร้างความสวยงามยิ่งใหญ่อลังการ และช่วยปกป้องตัวเมืองจากศัตรู แต่ยังสร้างงานให้กับประชากรเอเธนส์ ยุคสมัยแห่งความรุ่งเรืองดังกล่าวเป็นที่รู้จักกันในชื่อ "ยุคสมัยของเพริคลีส"
เพริคลีสเป็นนักพูดที่มีทักษะและไหวพริบมาก นอกจากนี้ยังเป็นรัฐบุรุษที่มีสเน่ห์และมีบารมีน่ายำเกรง เพราะมาจากตระกูลชนชั้นสูง เพริคลีสมักใช้ทักษะการพูด กล่าวตักเตือนให้ประชาชนของเอเธนส์มีความภาคภูมิใจในชาติ และมีความสามัคคีกัน ซึ่งจะเห็นได้จากเนื้อหาของสุนทรพจน์ไว้อาลัยของเพริคลีส (Pericles' Funeral Oration) ที่ให้ไว้ต่อชาวเอเธนส์เพื่อไว้อาลัยแก่ผู้เสียชีวิตในปีแรกของมหาสงครามเพโลพอนนีเซียน กล่าวกันว่านครเอเธนส์เป็นประชาธิปไตยอยู่ได้อย่างมั่นคงก็เพราะมีนักการเมืองอย่างเพริคลีสเป็นผู้ชี้นำ เพริคลีสจึงไม่ได้เป็นเพียงนักการเมืองประชานิยมที่เก่งกาจ แต่ยังเป็นผู้นำทางจิตใจและทางศีลธรรมของชาวเอเธนส์ด้วย
เพริคลีสเกิดเมื่อราวปี 495 ก่อนคริสต์ศักราชในนครรัฐเอเธนส์ ท่านเกิดมาในตระกูล แอลค์มีออนิดี (Alkmaeonidae) ซึ่งเป็นตระกูลผู้ดีเก่าของเอเธนส์ โดยสืบขึ้นไปทางฝ่ายแม่ มารดาท่านชื่อ แอกะริสตี (Agariste) เป็นบุตรีของฮิปปอคราตีส แอกะริสตียังเป็นหลานลุงของ ไคลสธีนีส รัฐบุรุษผู้ก่อตั้งประชาธิปไตยขึ้นในเอเธนส์ เมื่อแอกะริสตีตั้งครรภ์ เธอฝันว่ามีพญาราชสีห์เข้ามาจุติในท้อง เมื่อคลอดได้บุตรชายเธอกับ ซานธิปปัส (Xanthippus) สามีจึงตั้งชื่อให้ว่า เพริคลีส โดยขณะที่เพริคลีสเกิดนั้นเอเธนส์เพิ่งจะมีประชาธิปไตยได้ประมาณแค่สิบปี ในวัยเด็กเพริคลีสเป็นคนเก็บตัว ในสังคมกรีกโบราณที่ท่านโตขึ้นมา การเล่นและแข่งกีฬาเป็นเรื่องสำคัญมาก เพราะวัฒนธรรมกรีกให้ความสำคัญกับการแข่งขัน หรือ "อากอน" (; ) บุคคลที่ชนะการแข่งขันกีฬาใหญ่ๆแบบโอลิมปิกเกมส์ อาจอาศัยความสำเร็จนั้นเป็นบันไดไปสู่ความก้าวหน้าทางการเมือง แต่เพริคลีสกลับชอบอ่านตำราและเรียนหนังสือมากกว่า และด้วยความที่ครอบครัวท่านร่ำรวย เพริคลีสจึงได้ร่ำเรียนวิชาความรู้ต่างๆกับอาจารย์ที่ดีที่สุดสมัยนั้น
ไอโฟน X
ไอโฟน X (X อ่านว่า "เท็น" ) เป็นสมาร์ตโฟนที่ผลิตและจัดจำหน่ายโดยบริษัทแอปเปิล เปิดตัวเมื่อวันที่ 12 กันยายน 2560 ณ หอประชุมสตีฟ จ็อบส์ ภายในแอปเปิลปาร์ค สำนักงานใหญ่แห่งใหม่ของบริษัทแอปเปิล และกำหนดวางจำหน่ายครั้งแรกในวันที่ 3 พฤศจิกายนปีเดียวกัน ในประเทศสหรัฐอเมริกา และอีก 56 ประเทศทั่วโลก 
ส่วนประเทศไทยวางจำหน่ายในวันที่ 24 พฤศจิกายน ปีเดียวกัน โดยเป็นสมาร์ตโฟนรุ่นฉลอง 10 ปี การเปิดตัวโทรศัพท์ไอโฟน
ไอโฟน X ได้รับการวางตำแหน่งทางการตลาดให้เป็นสมาร์ตโฟนระดับสูงที่มีเทคโนโลยีอันล้ำสมัย โดยออกแบบหน้าจอให้มีขอบบาง ไม่มีปุ่มด้านหน้าของเครื่อง จอแสดงผลชนิดไดโอดเปล่งแสงสารอินทรีย์ หรือโอแอลอีดี ซึ่งใช้ชื่อทางการตลาดว่า "ซูเปอร์ เรตินา เอชดี ดิสเพลย์" ความส่องสว่างสูงสุด 625 แคนเดลาต่อตารางเมตร สำหรับกล้องหลังใช้ระบบคู่ ประกอบด้วยกล้องเลนส์มุมกว้าง ความละเอียด 12 เมกะพิกเซล f/1.8 ซึ่งประกอบด้วยชุดเลนส์หกชิ้น และกล้องเลนส์เทเล f/2.4 กล้องหลังทั้งคู่มีระบบปรับความเสถียรของภาพแบบออปติคอล หรือโอไอเอส พร้อมการพัฒนาตัวรับรู้บ่งชี้ความตื้นลึก และมีแฟลชแบบทรูโทน ส่วนกล้องหน้า "ทรูเดปธ์" มีความละเอียด 7 เมกะพิกเซล f/2.2 และมีเทคโนโลยีจดจำใบหน้า ซึ่งใช้ร่วมกับแอนิโมจิ และเฟซไอดี อันเป็นฟังก์ชันปลดล็อกเครื่อง ซึ่งแทนที่ทัชไอดีในโทรศัพท์รุ่นก่อนหน้า
เจ้าชายทากาฮิโตะ เจ้ามิกาซะ
เจ้าชายทะกะฮิโตะ เจ้ามิกะซะ () (2 ธันวาคม พ.ศ. 2458 - 27 ตุลาคม พ.ศ. 2559) เป็นพระโอรสองค์สุดท้องใน สมเด็จพระจักรพรรดิไทโช และ สมเด็จพระจักรพรรดินีเทเม และเป็นพระอนุชาในจักรพรรดิโชวะ และเป็นพระปิตุลาของสมเด็จพระจักรพรรดิอะกิฮิโตะ หลังจากการสิ้นพระชนม์ของเจ้าหญิงคิกุโกะแห่งทะกะมะสึ เจ้ามิกะซะถือเป็นเชื้อพระวงศ์ที่พระชนมายุยืนยาวที่สุดในราชวงศ์ญี่ปุ่น
เจ้ามิกะซะ ทรงหมั้นกับยุริโกะ ทะคะงิ เมื่อวันที่ 3 ตุลาคม พ.ศ. 2484 และได้อภิเษกสมรสกันเมื่อวันที่ 22 ตุลาคมในปีเดียวกันนั้นเอง โดยมีพระโอรสธิดาด้วยกัน 5 พระองค์
เจ้าชายโนบูฮิโตะ เจ้าทากามัตสึ
เจ้าชายโนะบุฮิโตะ เจ้าทะกะมะสึ () (3 มกราคม ค.ศ. 1905 - 3 กุมภาพันธ์ ค.ศ. 1987) เป็นพระราชโอรสพระองค์ที่สามในสมเด็จพระจักรพรรดิไทโช และสมเด็จพระจักรพรรดินีเทเม และเป็นพระอนุชาในสมเด็จพระจักรพรรดิโชวะ พระองค์ทรงเป็นผู้สืบทอดตำแหน่ง ทะคะมัตสึ โนะ มิยะ (เดิมเรียกว่า "อะริสึงะวะ โนะ มิยะ") 1 ใน 4 พระอิสริยยศของสมาชิกพระราชวงศ์ที่มีสิทธิในราชบัลลังก์โดยตรง ในช่วงกลางทศวรรษที่ 1920 พระองค์ได้ทรงเข้ารับราชการอยู่ในกองทัพเรือจักรวรรดิญี่ปุ่นตราบจนสิ้นสุดสงครามโลกครั้งที่ 2 โดยดำรงพระยศสูดสุดในระดับนายนาวาเอก หลังสิ้นสงคราม พระองค์ได้ดำรงตำแหน่งเป็นประธานกิตติมศักดิ์หรือผู้อุปถัมภ์ขององค์กรหลายแห่ง ซึ่งทำงานเกี่ยวกับการแลกเปลี่ยนวัฒนธรรมระหว่างประเทศ ศิลปะ การกีฬา และการแพทย์
ในวันที่ 4 กุมภาพันธ์ ค.ศ. 1930 เจ้าทะกะมะสึ เข้าพิธีอภิเษกสมรสกับ โทะกุงะวะ คิคุโกะ ธิดาคนที่สองของ โทะกุงะวะ โยะชิฮิสะ หลานชายของ โทะกุงะวะ โยะชิโนะบุ โชกุนคนสุดท้ายของญี่ปุ่น ทั้งสองพระองค์ไม่มีพระโอรสและพระธิดาร่วมกัน
เจ้าชายยะซุฮิโตะ เจ้าชิชิบุ
เจ้าชายยะซุฮิโตะ เจ้าชิชิบุ (秩父宮 雍仁, Chichibu no miya Yasuhito Shinnō?, 25 มิถุนายน พ.ศ. 2444 - 4 มกราคม พ.ศ. 2496) หรือ เจ้าชายยะสุฮิโตะ เป็นพระราชโอรสพระองค์รองในสมเด็จพระจักรพรรดิไทโช และเป็นพระอนุชาในสมเด็จพระจักรพรรดิโชวะ พระองค์ทรงเป็นผู้อุปถัมป์ ด้านกีฬา, การแพทย์ โดยก่อนสงครามโลกครั้งที่สอง ทรงสามารถตรัสภาษาอังกฤษได้ จึงได้ทรงดูแลความสัมพันธ์ระหว่าง พระราชวงศ์อังกฤษ และพระราชวงศ์ญี่ปุ่น พระองค์ได้ทรงเข้าประจำการในกองทัพญี่ปุ่น พระองค์นั้นก็เหมือนกับเจ้าชายพระองค์อื่นๆในราชวงศ์ที่ญี่ปุ่นที่ได้รับการอภัยโทษไม่ต้องเป็นอาชญากรสงคราม หลังจากแพ้สงครามโลกครั้งที่สอง
ในวันที่ 28 กันยายน ค.ศ. 1928 พระองค์ได้เข้าพิธีอภิเษกสมรสกับ มัตสุไดระ เซ็ตสุโกะ ธิดาใน มัตสุดะอิระ สึสุเนโอะ ทูตญี่ปุ่นประจำสหรัฐอเมริกา และสหราชอาณาจักร ทั้งสองพระองค์ไม่มีพระโอรสธิดาด้วยกัน เป็นอันสิ้นสุดของราชสกุลชิชิบุ
การท่องเที่ยวในประเทศสวีเดน
การท่องเที่ยวในประเทศสวีเดน ถือเป็นสัดส่วนที่ค่อนข้างเล็กของเศรษฐกิจสวีเดนในปี ค.ศ. 2011 โดยอยู่ที่ 2.9 เปอร์เซนต์ของจีดีพีของประเทศ ซึ่งการท่องเที่ยวนี้นำรายได้เข้าที่ 264 พันล้านครูนาสวีเดน คิดเป็น 98.8 พันล้านครูนาที่เป็นค่าใช้จ่ายของนักท่องเที่ยวต่างชาติในสวีเดน ส่วน 7.1 เปอร์เซนต์ของรายได้ครัวเรือนสวีเดนใช้ในการท่องเที่ยวภายในประเทศ
ประเทศสวีเดนส่วนใหญ่จะมีนักท่องเที่ยวมาเยือนจากประเทศเพื่อนบ้าน เช่น ประเทศเดนมาร์ก, นอร์เวย์ และฟินแลนด์ ส่วนประเทศจากภูมิภาคอื่น ๆ ได้แก่ เยอรมนี และสหราชอาณาจักร สถานที่ท่องเที่ยวของสวีเดนประกอบด้วยพิพิธภัณฑ์วาซา, มิลเลสโกร์เดน และมรดกโลกอย่างโรงละครพระที่นั่งดรอตนิงโฮล์ม ส่วนที่น่าสนใจอื่น ๆ ประกอบด้วยทางด้านศิลปะ, วรรณกรรม, ความทันสมัย และดนตรีของประเทศสวีเดน (เช่น แอ็บบา) นักท่องเที่ยวจำนวนมากเดินทางมาเยือนสวีเดนในช่วงฤดูร้อนเมื่ออุณหภูมิสูงขึ้น โดยเฉพาะอย่างยิ่งสโกเนอ และชายฝั่งทางตอนกลางกับตอนใต้ของประเทศสวีเดนรวมถึงหาดทราย ตลอดจนเกาะกอตแลนด์ที่มีผู้มาเยือนจำนวนมากในช่วงฤดูร้อนกับเที่ยวบินเช่าเหมาลำจากเยอรมนีสู่สนามบินวิสบี
เส้นทางท่องเที่ยวเส้นทางหนึ่ง คือ จากทางใต้สู่ทางเหนือของประเทศสวีเดน เพื่อการสำรวจประวัติศาสตร์, สถานที่ท่องเที่ยวทางธรรมชาติและวัฒนธรรม โดยเส้นทางนี้เป็นที่นิยมอย่างมากในหมู่นักท่องเที่ยวเยอรมัน
อ้างอิงจากเดอะเวิลด์แฟกต์บุ๊ก สวีเดนเป็นประเทศที่มีผู้มาเยือนมากที่สุดเป็นอันดับ 21 ของโลก โดยมีผู้มาเยือน 7,627,000 คนในปี ค.ศ. 2006
เฉียนฉิน
เฉียนฉิน (, , 351 – 394) แคว้นอิสระที่ตั้งขึ้นในช่วง ยุคห้าชนเผ่าสิบหกแคว้น โดยขุนนางแห่งแคว้น เฉียนเจ้า คือ ฝูเจียน
เซ็ตสึ (โอซากะ)
เซ็ตสึ () เป็นเมืองในจังหวัดโอซากะ ประเทศญี่ปุ่น
เมื่อปี 2010 เมืองมีประชากรประมาณ 84,278 คน ความหนาแน่นของประชากรอยู่ที่ 5,664 คนต่อตารางกิโลเมตร มีพื้นที่ทั้งหมด 14.88 ตารางกิโลเมตร
เซ็ตสึเป็นที่ตั้งของมหาวิทยาลัยสังคมศาสตร์โอซากะ (Osaka University of Human Sciences) ตั้งอยู่ และเป็นบ้านเกิดของ เคซูเกะ ฮนดะ นักฟุตบอลที่มีชื่อเสียงชาวญี่ปุ่น
ตุ๊กตา หนูอยากกลับบ้าน
ตุ๊กตา หนูอยากกลับบ้าน เป็นละครไทยและนวนิยายไทยประเภทสยองขวัญ จากบทประพันธ์ของ วาณิช จรุงกิจอนันต์ ซึ่งมีเนื้อหาเด่นตรงที่นักเขียนได้หยิบเอาปัญหาการใช้แรงงานเด็กจากภาคชนบท กับปัญหาเด็กที่ขาดความรักความอบอุ่นในครอบครัวคนชั้นกลางตามเมืองใหญ่ๆที่เกิดขึ้นในสมัยนั้น นำมาพูดถึงไปพร้อมๆกัน และพูดด้วยวิธีการของการเขียนนวนิยาย ที่นักเขียนออกมาในแนวกึ่งลึกลับ สยองขวัญ และสืบสวน จากนั้นได้มีการนำไปสร้างเป็นละครโทรทัศน์ครั้งแรก โดยบริษัท ดาราวีดีโอ เมื่อปี พ.ศ. 2531 ในวันพุธ - พฤหัสฯ เวลา 21.00-22.00 น.ทางสถานีโทรทัศน์สีกองทัพบกช่อง 7 นำแสดงโดย นิรุตต์ ศิริจรรยา และ มยุรา เศวตศิลาและ ด.ญ.‪กัญญาลักษณ์ บำรุงรักษ์และ ด.ญ.ด.ญ.มารยาท คำนึงเนตร
ตุ๊กตาจ๋า หนูอยากกลับบ้าน ละครโทรทัศน์ ช่อง 7 ปี พ.ศ. 2531 กับ ตุ๊กตาผี ละครโทรทัศน์ ช่อง 3 ปี พ.ศ. 2561 คนละเรื่องกัน สำหรับ เรื่อง ตุ๊กตาผี ได้ดัดแปลงรีเมคมาจากละครวิทยุ ของกันตนา เรื่อง ตุ๊กตาหยก
ปราสาทโอกายามะ
ปราสาทโอกายามะ () เป็นปราสาทญี่ปุ่นในเมืองโอกายามะ จังหวัดโอกายามะ ประเทศญี่ปุ่น ตัวปราสาทสร้างเสร็จในปี ค.ศ. 1597 ถูกทำลายในปี ค.ศ. 1945 และสร้างขึ้นใหม่ด้วยคอนกรีตในปี ค.ศ. 1966 และมีการติดตั้งเครื่องปรับอากาศ ลิฟต์ และมีการจัดแสดงเอกสารทางประวัติศาสตร์ของปราสาท (โดยมากจะให้ข้อมูลในยุคอิเคดะ) มีข้อมูลเป็นภาษาอังกฤษเพียงเล็กน้อย
คายริ เซน
คาโอริ ฮุซาโกะ นักมวยปล้ำอาชีพหญิงและนักแสดงชาวญี่ปุ่น ปัจจุบันเซ็นสัญญากับWWE และร่วมค่ายพัฒนาทักษะ NXT ภายใต้ชื่อ คายริ เซน
เดิมรู้จักกันดีในชื่อสังเวียนก่อนหน้านี้ คายริ โฮโจ เธอได้เปิดตัวขึ้นปล้ำในเดือนมกราคม 2012 ที่สมาคมWorld Wonder Ring Stardom ในช่วงห้าปีเธอเป็นแชมป์ World of Stardom Champion 1สมัย, Goddess of Stardom Champion 3สมัย และArtist of Stardom Champion 4สมัย, นอกจากนี้ยังชนะ 5★Star GP ปี 2015 และ Goddesses of Stardom Tag League ปี 2016 เธอออกจาก Stardom ในเดือนมิถุนายน 2017 หลังจากเซ็นสัญญาสามปีกับ WWE ในเดือนกันยายนเธอได้เป็นผู้ชนะทัวร์นาเมนต์ Mae Young Classic ครั้งแรก และได้เข้าร่วมสังกัด NXT เป็นแชมป์ NXT Women's Championship
ในปี 2016 Dave Meltzer ของ "Wrestling Observer Newsletter" เรียกโฮโจและเพื่อนร่วมงานของเธอใน Stardom อย่าง Io Shirai และMayu Iwatani เป็น "สามนักมวยปล้ำที่ดีที่สุดในโลก"
องค์การมะเร็งแห่งยุโรป
องค์การมะเร็งแห่งยุโรป (; อักษรย่อ: ECCO) ได้แสดงให้เห็นถึงความสนใจของผู้เชี่ยวชาญด้านมะเร็งวิทยากว่า 60,000 ราย และส่งเสริมการรวมเอาวิชาการหรือศาสตร์ต่าง ๆ ในขอบเขตที่เกี่ยวข้องเข้าด้วยกัน องค์กรนี้มีความเกี่ยวโยงกับประชาคมโรคมะเร็งในทวีปยุโรปโดยใช้ประโยชน์จากความรู้, การส่งเสริมการศึกษา และการสร้างความตระหนัก องค์การมะเร็งแห่งยุโรปยังมีบทบาทสำคัญในการมีส่วนร่วมกับผู้กำหนดนโยบายเพื่อส่งเสริมผลประโยชน์ของผู้ป่วยโรคมะเร็ง, การวิจัยรวมทั้งสมาชิกคนอื่น ๆ ของคณะมะเร็งวิทยา ซึ่งองค์กรดังกล่าวมีชื่อเสียงด้านการจัดประชุมสหสาขาวิชาชีพในทุก ๆ สองปี
อับดุรเราะห์มาน อิบน์ มุลญิม
อับดุรเราะห์มาน อิบน์ มุลญิม อัลมุรอดี เป็นผู้สังหารอะลี บิน อะบีฏอลิบ ในปี ฮ.ศ. ที่ 40 (ค.ศ. 661)
มีบันทึกไว้ในหนังสือ ฏอบะรี ว่า พวกคอวาริจญ์ 3 คน ได้แก่ อับดุรเราะห์มาน อิบน์ มุลญิม ซึ่งมาจากเผ่ากินดะฮ์ บัรก์ บิน อับดุลลอฮ์ และอัมร์ บิน บักร์ ตะมีมี ทั้งสามได้นัดเจอกันเพื่อเจรจาที่มักกะฮ์ และสาบานหลังจากเสร็จพิธีฮัจญ์ว่า จะฆ่าทั้งอะลี  มุอาวียะฮ์ และอัมรุอาศ เพื่อแก้แค้นให้กับบรรดาสหายของพวกเขาในสงครามนะฮ์รอวาน พวกคอวาริจญ์เชื่อว่าทั้งสามเป็นผู้ที่หลงทางและต้องรับผิดชอบต่อความอนาถของบรรดามุสลิม  กำหนดการลงมือของพวกเขาคือ วันที่ 17 เดือนรอมฎอน โดยให้อับดุรเราะห์มานไปยังเมืองกูฟะฮ์  ให้บัรก์ ไปยังเมืองดามัสกัส และอัมร์ ไปยังเมืองอียิปต์
ณ เมืองกูฟะฮ์ อับดุรเราะห์มาน ก็เข้าพบบรรดาบุรุษจากเผ่ากินดะฮ์ของเขา แต่ก็ไม่เปิดเผยความตั้งใจของเขาเนื่องจากกลัวว่า ข่าวจะรั่วไหลและแพร่สะพัดไปทั่ว วันหนึ่งเขาเห็นเผ่า ตีมุรรอบาบ กำลังไว้อาลัยแก่บรรดาผู้ที่ถูกสังหารในสงครามนะฮ์รอวาน ในระหว่างนั้นก็เห็นและชอบพอสตรีงดงามนางหนึ่ง ชื่อว่า กุฏอมะฮ์ บินติ ชัจนะฮ์ จึงสู่ขอนาง โดยนางได้วางสินสอนเป็นเงิน 3000 ดิรฮัม  ทาสหญิงหนึ่งคน ทาสชายหนึ่งคน และการฆาตกรรมอะลี นางมีความอาฆาตแค้นอะลี เนื่องจากพ่อและพี่ชายของนางถูกฆ่าในสงครามนะฮ์รอวาน นางไม่เพียงยุยงอับดุรเราะห์มานในการนี้ ทว่ายังสนับสนุนและให้การช่วยเหลือ โดยส่งคนหนึ่งจากเผ่าของนาง ชื่อว่า วัรดาน เดินทางไปกับเขาด้วย ส่วนอับดุรเราะห์มานก็ขอความช่วยเหลือจาก ชะบีบ บิน บัจเราะฮ์ จากเผ่าบะนีอัชญะอ์ คืนก่อนเหตุการณ์ กุฏอมะฮ์ได้นัดพบกับชายทั้งสามคน ณ มัสยิดกูฟะฮ์ แล้วได้นำผ้าไหมมาผูกไว้ที่่หน้าอกของพวกเขา (ในแหล่งอ้างอิงไม่ได้อธิบายการกระทำที่น่าแปลกนี้เอาไว้) ทั่งสามได้ซ่อนดาบที่อาบยาพิษนอนอยู่ข้าง ๆ มัสยิด เพื่อรออะลี มานมาซซุบห์ที่มัสยิด มีเพียงอิบน์ มุลญิม เท่านั้นที่ทำการนี้สำเร็จ โดยตะโกนว่า การตัดสินเป็นของอัลลอฮ์แต่เพียงพระองค์เดียวเท่านั้น ไม่ใช่ท่านและสหายของท่าน พร้อมกับฟันไปที่ศรีษะของอะลี จากนั้นก็ต้องการหนี แต่ก็ถูกจับตัวไว้ได้ และนำตัวเขาไปยังที่บ้านของอะลี เขากล่าวต่อหน้าอะลีว่า  ฉันลับดาบเล่มนี้ให้คมกริบอยู่ 40 วัน และขอต่อพระองค์ว่าขอให้ดาบนี้ฟันสิ่งถูกสร้างที่เลวร้ายที่สุดของพระองค์ อะลี ได้ตอบแก่เขาว่า ดาบเล่มนี้จะสังหารอิบน์ มุลญิม เอง และเรียกเขาว่า สิ่งถูกสร้างที่เลวร้ายที่สุดของพระองค์